
ELŐSZÓ 



A jellemrajziró, ki Deák Ferencz nagy- 
alakjából kifelejtené a kedélyes vonásokat, épen 
ugy elvetné a sulykot, mint az egyszeri német 
szobrász, ki Deák mellszobrot bajusz nélkül 
akarta mintázni. 

Pesti könyvárusok tudják és bizalmasabb 
körben nem is csinálnak belőle titkot, hogy nincs 
az az avult adomagyüjtemény vagy ócska élezés 
kalendárium, mit az „öreg'^ össze ne vásá- 
rolna. Szabadabb óráiban időtöltésből végig 
olvasgatja, s az adomák javát kiválogatva, alka- 
lomszerüleg elbeszéli barátai előtt; nem ritkán 
értelmes politikai czélzással vagy szatirikus oldal- 
vágásokkal fűszerezvén előadását. Országgyűlési 
követek gyakran s mosolyogva emlegetik azon 

jóizü, zamatos adomákat és élczeket, melyeket 

Deák hébe-korba közibök penderített. Néha tán 
valamely nagyon is komolylyá vált politikai 
szóvitának igyekszik ilyen módon ügyes kanya- 
rodással íziben kedélyesebb irányt adni. Más- 
kor a szőnyegen forgó tárgyat illustrálja élezés 
megjegyzései által. 

Nem kevésbé értékesek és érdekesek azon 
adomaszerü adatok is, melyek Deák egyéniségére 
vagy életének valamely episodjára vonatkoznak. 
Sok közülök valódi történelmi becscsel bir, me- 
lyeket a jelenkor történetirója minden bizony- 
nyal föl fog használhatni ugy maga Deák mint 
korának jellemzésére. 

A jelen füzetben közlött adomák ezek sze- 
rint három osztályba sorozandók. Némelyek 
nagybecsű és merőben uj politikai jelmondato- 
kat tartalmaznak, melyek izzó, eleven vonások- 
ban jellemzik vagy a kort, midőn mondattak, 
vagy a helyzetet, mire vonatkoznak. Olykor 
olykor egy ilyen mondatban többet fejez ki 
Deák nagy lelke, mint a középszerűség egész 
kötet politikai értekezésben. 

Mások ellenben régi adomák ugyan, de 



Deák valamely politikai mozzanatra alkalmazta 
beszéde közben; mi által uj színt, uj érdeket 
és részben uj értelmet nyertek. 

Végre olyan adomákat is fölvettünk gyűj- 
teményünkbe, melyek számára csak az által viv- 
tuk ki a „Deák"-nevet, hogy róla szólanak. 

Kedves szolgálatot vélünk tehát tehetni 
azon Deák-adomák közlésével, melyek kezünk 
ügyibe estek, nemcsak a szives olvasónak 
hanem későbbi jellemrajzirójának, söt a hazai 
történészetnek is. 

Jól ismerjük a jelen gyűjtemény fogyat- 
kozásait. Nem is tartunk igényt sem kimeritö 
teljességre, sem tapintatos választékosságra, de 
még irálybeli pontosságra sem. A világért sem 
állunk jót, hogy a közlött adomák az erede- 
tiség hűségével vannak visszaadva; de még 
azért sem vállalnánk felelősséget, hogy Deák 
mindazt valósággal el is mondotta, a mit neki 
tulajdonítanak, és akként mondotta el, a mint 
közöljük. Saját gyarlóságainkat és parányiságun- 
kat sem feledtük ki azon hiányok közül, me- 

lyek a jelen gyűjtemény gyönge oldalát képe- 
zendik. 

Összevissza is csak annak elismerésére szá- 
mithatunk az igazságos birálat részéről, hogy 
jóravaló hasznos eszmét pendítettünk meg, mely 
avatottabb kezekben, gondosabb munka mellett 
figyelemre méltó, becses művé gyarapodhatik. 

Sokáig is haboztunk, ha vájjon most eszkö- 
zöljük vagy későbbre halasszuk-e a jelen gyűj- 
temény kiadását. 

Győztek a következő tekintetek. 

Idők során meglehet némely adatok fele- 
désbe mennének; mások veszítenének közvet- 
lenségükből. 

Meg vagyunk győződve, hogy ez érzékeny 
veszteség volna ugy irodalmunkra mint egyáta- 
lában az utókorra nézve. 

Ellenben most, midőn kortársaink közül 
sokan még élénken emlékeznek a „Deák- 
adomákra", közlésük által nálunknál jobban 
értésük vagy szakavatottabb egyéniségek indít- 
tatva érzendik magokat a hiányos adatok helyre 
igazítására, a jelen gyűjtemény teljesbe tété- 



lére; szóval az általunk megpendített kezdet- 
leges- eszmének a tárgy érdekéhez és fontossá- 
gához méltóbb valósítására. 

Ezzel körülbelöl elmondtunk mindent, mit 
mentségünkre felhozhatánk, vagy a szíves ol- 
vasó tájékozására nézve felhozni szükségesnek 
tartottunk. 

Hátra marad még, hogy szíves elnézésért 
esedezve és ezerszer bocsánatot kérve botlásaínk- 

és fogyatkozásainkért ugy az olvasó közönségtől 
mint Deák nagy hazánkfiától, kegyökbe ajánlja 
magát 

Pest, November i. 1870. 



A GYUJTO. 



I. 



DEÁK FERENCZ-ADOMÁK 



Spártai válasz. 

1866-ban Ausztria szörnyű csapások- és 
rázkodtatásoknak volt kitéve. 

Az ellenséges és győzelmes porosz hadsereg 
Bécs kapui alatt táborozott. 

A történelmi jelentőségre vergődött ,,clilumi 
köd'^ elboritá gyászfátyolával az osztrák had- 
sereg harczi dicsőségét. 

De az osztrák kamarilla reactionarius- poli- 
tikája mégis folyvást vonakodott Magyarország 
jogos igényeit kielégiteni. 

A magyar országgyűlést idő-nap elŐtt haza 
küldte. 

Most ismét ujabb merényleteket szándéko- 
zott elkövetni hazánk ősi intézményei ellen. 

Csöppet sem lehet csudálkozni rajta, ha 
ilyen körülmények között a magyar ezredek leg- 

kevésbé sem mentek valami nagy lelkesedéssel 
a harcz tüzébe, az ellenség elé. 

Az akkori osztrák minisztérium, a biroda- 
lomra tornyosuló veszélyek láttára, fűhöz fához 
kapkodott. 

De még mindig nem akadt az egyedüli 
mentő eszközre. 

Végre mégis csak rá szánta magát, s a bölcs 
Deák tanácsát szerette volna meghallgatni. 

Elhatározta tehát, hogy Deákot e végre 
Bécsbe hivatja. 

De Belcredi^ az akkori mindenható osz- 
trák miniszterelnök nagyon is jól tudta elődei 
— Schmerling és Bach — sikertelen ki- 
sérleteiböl, hogy Deák egy absolutistikus osz- 
trák miniszterrel jószántából szóba sem áll ; nem 
hogy meghivására Bécsbe utaznék. 

Azért tehát I. Ferencz József felséges 
magyar királyunk személyesen sürgönyö- 
zött Pestre Deáknak, hogy fáradna fel 
Bécsbe. 

Deák a legközelebbi vasúti vonattal fel 
is utazott és — a mint beszélik — a király 



előtt kereken kimondta rosszaló véleményét az 
osztrák államférfiak politikája fölött s erősen 
hangsúlyozta, hogy Ausztria a szenvedett csapá- 
sok után csak ugy állhat még fen, ha Magyar- 
országgal őszintén és végképen kibékül, elkob- 
zott jogainak teljes visszaadása árán. 

A porosz hát)orura nézve különben azt mondta 
volna, hogy minél hamarább befejezendő s a 
béke nagy áldozatok árán is megkötendő. 

Bécsben lévén. Deák nem kerülheté ki a ta- 
lálkozást Belcredi miniszterrel. 

Belcredi elŐbb természetesen nagy feneket 
kerekitett beszédjének; azután végre kisütötte 
sajátképeni szándékát, s Deák bölcs tanácsát kérvén 
ki magának, következő szavakkal fordult feléje : 

„Uraságod jól tudja, hogy az idén már volt 
egy terjedelmes ujjonczozás Magyarországon. Mit 
gondol Uraságod, nem lehetne-é az idén egy 
második ujjönczozást is elrendelni ottan? 

' — Nem! — válaszolt Deák hidegen. 

„S miért nem?" kérdé Belcredi hüledezve. 

— Mert nálunk Magyarországon 

az anyák évenkint csak egyszer szül- 
nek — volt a spártai válasz. 

Soha egyszerűbb, meghatóbb szavakban 
nem mondtak az absolutismus igazságtalansá- 
gai fölött lesújtóbb, megsemmisitöbb Ítéletet. 

S milyen mély gúny, mennyi igaz fájdalom, 
haza- és emberszeretet hangzik ama néhány 
igénytelen szóból felénk? 



Még egy „vicze". 

Ismeretes dolog, hogy az uj birói rendezésre 
vonatkozó törvényjavaslatok — melyek 1870-ben 
kerültek az országgyűlés asztalára — a bíró- 
ságoknak igen sok emeletét, s minden fokozatban 
pót- és segédbirók fölállítását ajánlják. 

Ezen sokemeletü hivatali osztályokról szól 
Deák Ferencz adomája: 

Il-ik József császár, ki udvara cselédségét 
a legutolsóig ismerni szokta, kora reggel egy 
cselédfélével találkozik , ki meghunyászkodva 
vonul a fal mellé előle. 

— Kicsoda kend? kérdi a császár ismeret- 
lenétol. 

— Felséges uram, én az udvari kályhafütö 
segédjének ,,viczéje^' vagyok. 

A császár elmosolyodott és zsebébe nyúlva 
pár aranyt vett elö. 

— Fogja kend, itt van 10 arany; fogadjon 
kend is magának egy ,,viczét''. 



Egy épen idejében ejtett szó. 

1870-ben, a franczia-német háború alatt s 
talán miatt hire járt, hogy Beust államkanczel- 
lár helyét gróf Andrássy Gyula magyar mi- 
niszterelnök fogná betölteni ; maga helyett pedig 
olyan kormány elnököt ajánl, a ki neki tetszik. 

A Deák-párti képviselők közül ezt valaki 
Deáknak tudtul adni óhajtván, következő pár- 
beszédet folytatott vele: 
, — Fen, baj van. 

„Melyik ?^' 

— Nagy baj, mit eltűrni már csakugyan 

nem lehet. 

„Ne kiabálj, hanem mondd meg, mi hát 
az a nagy baj?" 

— Hát csak az, hogy Andrássy ehnegy 
kanczellárnak Bécsbe, maga helyett pedig ide 
küldeti miniszterelnöknek Feszteticset. 

„Leót?" 

— Dehogy: Györgyöt. 

„Na ezt már nem hiszem, mert Györgyöt 
sokkal okosabb embernek ismerem, mintsem 
elvállalná ama szerepet." 

Deák emez épen jókor mondott nyilatko- 
zatát megtudta Andrássy is, ki aztán jobbnak 
látta, anyiba hagyni szándékát — s Verebesre 
utazott.*) 



*) Tán Terebesre? 

A gyűjtő. 

„A nagyság átka. 

Hogy mi minden megeshetik egy nagy fér- 
fiún, pusztán a nagysága iránt nyilvánuló tisz- 
telet révén, tapasztalhatjuk a következő adomából, 
mely a milyen épületes, ép olyan hiteles is. 

1867-ben, midőn a Deák-kultusz körülbelöl 
tetőpontját érte el, majdnem naponkint igen szá- 
mos és válogatott társaság szokott az „Angol 
királynöhez" czimzett szállodában Deák szerény 
lakásán összejönni. Kül- és belföldi diplomaták, 
politikusok, követek, művészek és irók, tudorok 
és országnagyok mintegy vetekedtek egymással 
Deák iránti határtalan tiszteletük tolmácsolásában. 

Egy mélabús őszi délután esti óráiban külö- 
nösen diszes társaság találkozott Deáknál ; midőn 
minden teketória nélkül egyszerre csak benyit 
hozzá egy különben derék varga-mester-ember 
valahonnan a vidékről. 

Köztudomású dolog ugyanis , hogy Deák- 
nál nem szokás bejelenteni senkit sem. Ajtaja 

nyitva. Inas nem kotnyeleskedik előtte. Deák 
klassikus egyszerűsége nem tűri meg az eíFéle 
ezifraságokat. 

A varga tehát minden nehézség nélkül bejö- 
hetett hozzá, ki vásottá kefélt fekete magyar 
ruhájában szörnyen alázatos képet vágva állott 
elibe; s ujjai közt labdává gyűrvén rücskös 
kalapját, ekképen kezdé mondókáját: 

„A tekintetes ur-e Deák Ferencz nagy ha- 
zánkfia?" 

— Igen, engem Deák Ferencznek hivnak. 
Mivel lehetek szolgalatjára? 

„Ugyan kérem — monda a becsületes varga 
akadozva — én és a feleségem, hála istennek, 
szerencsés életet élünk. Csak egy hiányzik bol- 
dogságunkból, hogy teljes legyen, ha t. i. a 
tekintetes ur megengedné, hogy iránta való tisz- 
teletünket és elragadtatásunkat illő módon ki- 
fejezhessük." 

— Köszönöm, köszönöm! viszonzá Deák szo- 
kott nyájasságával. 

A varga a sikertől vérszemre kapott s leir- 
hatlan alázatossággal folytatá: 

„Kinn áll a feleségem; messze útról jött 
ide, hogy tisztelete jeléül a tekintetes ur arczát 
megcsókolhassa. Ez az ö vágyainak legmagas- 
bika. Ez az ö legfőbb boldogsága. Engedje meg 
neki; kérem szeretettel." 

Deák Ferencz helyeslőleg intett fejével. 

Beállit egy hosszú, vézna, sárga, fogatlan 
asszonyság, ránczos arczczal, redő? homlokkal; 
és egy végetlenül epedő pillantást vetve Deákra , 
tárt karokkal siet feléje 

A nagy Deák oda tartá egyik orczáját a rút 
sibilla elé s megengedé, hogy megcsókolja. 

Később a varga még három szurtos, kóczos, 
vaczkor-arczu gyermekét is beczipelte, hogy a 
nagy hazafi kezeit megcsókolják. 

Es mindezt Deák nagysága iránti tisztele- 
tének jeléül. 

Hiába ! a nagyságnak is megvannak a maga 
terhei; sőt tréfás mozzanatai is. 

Lamartine is, kit 1848-ban egész boszor- 
kány-csapat rút, vén és piszkos nőszemély jött 
mint az uj köztársasági elnököt üdvözölni, majd- 
nem hasonló dicsőitésnek volt áldozata ; de midőn 

a csókolódásra került volna a sor, a furfangos 
költo-diplomata egy ügyes frázissal vágta ki 
magát a veszélyből, mondván : „Francziaország 
valamennyi hölgyei csókolni való teremtések; de 
boldog Isten ! honnan vegyek időt mindnyáj okát 
megcsókolni, mikor oly sok sürgős teendőim 
vannak." S ezzel meghajtva magát nyájasan, 
termeibe vonult vissza. E rútnál is rútabb fe- 
hérszemélyeknek mód nélkül tetszett Lamartine 
hizelgő bókja, s mindenikök magára értvén az 
udvarias czélzást, lelkesülten és örömittasan 
távoztak a köztársasági elnök irodájából. 

Mind a kettő Ferencz lesz. 

Azon napon, midőn Deák Ferencz remek 
felirati védbeszéde a vidékre is elérkezett, be- 
tegedett le H. ur neje. Azonnal a bába, orvos 
stb. szakba vágó egyéniségekért küldtek; de 
mindez H. urat nem hátráltatá, hogy a felira- 
tot pártoló beszédet negyedszer is végig ne 
olvassa, midőn az orvos belép, s neje hogylété- 
ről tudakolódik. 

— A bába vég^i kötelességét; hanem ezt 
olvassa el kedves barátom ! — és székre ültetvén 
az orvost, kezébe nyomta a hírlapot. 

— Részemről helyeslem, — szól az or- 
vos, — hát barátom milyen véleményben van ? 
mert mint látom izgatott. 

— En ? — Ha fiam lesz, Deák Ferencz 
nevére, Ferencznek kereszteltetem, s e percz- 
be n rohan be a szolgálók egyike : 

— Teins uram ! — teins uram ! ik r e k ! ! 
-— Tkrek? — szól bámulva H. ur. 

— Igen ikrek ! mind a kettő fiu ! — s ezzel 
a szolgáló szaladásnak vette magát, hogy az ör- 
vendetes hirt ö kürtölhesse először a faluban. 

— MindakettöFerencz lesz! kiált 
utána H. ur — ha tiz lesz — mind Ferencz ! ! 

Az orvos sem kérdé többet, hogy milyen 
véleményben van H. ur. 

Hunyadi Jancsi. 

Irinyinek az a szokása volt, hogy bárki 
volt légyen szóban, 8 mindenkit olyanformán 
nevezett meg, mintha a legjobb barátjáról be- 
szélt volna, s mindenesetre nem mondta volna: 
Nagy Sándor, Rudolf császár. Szent István, ha- 
nem: Nagy Sanyi, Rudi császár, szent Pista; 
mert nála az mitsem határozott, hogy vájjon csá- 
szárok, királyok, berezegek, bárók, urak, úrfiak 
vagy válogatott czigány-legények voltak-e azok, 
a kikről szólt. 

Egyszer Deák Ferencznél létekor azt kérdi 
tőle nagy hazánkfia: 

— Ugyan mit adnak ma a szinházban? 

— Hunyadi Laczit — válaszolá Irinyi. 

— Igen, a Jancsi fiát — viszonzá Deák 
komolyan. 

A kmek nincs ájuyéka. 

Deák Ferencz ^ arczképét nézegette egyne- 
hány komám uram. 

— Mi ez itt a háta megett? — kérdé egyik, 
a kép ámyéklatára mutatva. 

— Hát az árnyéka — fejté meg egyik a 
többi közül. 

— De azt már tagadom! — kiáltott egy 
harmadik — mert a mi Deák Ferenczünknek 
nincs semmi árnyéka. 



Világosi 

T. megye G. kerületi képviselője válasz- 
tóinak községenkint megküldte a Deák 1866. 
febr. 22-ki beszédjét, melyet a nép örömmel 
fogadva olvasgatott. 

Egy községben, a mint épen a legtudósabb 
ember a helységből az összegyűltek előtt olvassa 

fenhangon, e kitételhez ér: ,,a villámháritó is, 
ha megrozsdásodik, nem háritja el a villámot. 
Az ügyes gazda kidobja a rósz villámhárítót, 
tesz helyébe ujat; de nem fogja mondani, hogy 
a villámháritó alkalmatlan és helytelen'', — 
igy értelmeztetett : lássák, komám uraimék! ha 
az én szénahányó vasvillám megrozsdásodik, 
elromlik, nem használhatom; eldobom és mást 
csináltatok, mert a nélkül nem lehetek." Mit a 
többség megértvén, eképen nyilatkozott : bizony 
csak derék egy ember az a Deák teins ur, hogy 
az ur Isten tartsa meg sokáig jó egészségben; 
milyen világosan tud beszélni, hogy a magunk 
forma szegény ember is megértheti. 

Egy kis Fricska. 

Mint minden ember tudja, a képviselőház 
nagy többsége 1866. év tavaszán minden vitat- 
kozás nélkül akarta elfogadni Deák válaszfel- 
iratát; hanem a jobboldaliak kivánták, hogy legyen 
egy kis disputa. 

Mikor aztán már igen is hosszura nyúlt a 
kölcsönös szónoklatok sora, akkor minden oldalról 
elkezdtek könyörögni Deáknak, hogy szóljon már 
bele s vessen véget a vitának. 

A megszólitott aztán azt felelte : 

,,De barátim, nem addig van a! — azt 
mondom én, a mit a czigány, mikor aratni 
hivták, hogy a kik elszórták a magot, 
azok csak szedjék is össze. 

Nincs a helyén. 

Nagy derültséget okozott 1866-baii az or- 
szággyűlésen az, hogy DeákFerencz elhagyta 
a helyét, mely tudvalevőleg a centrum közepén 
volt 8 átment Ghyczy Kálmánhoz, ki a balol- 
dalon ült, s leült melléje discurálni. 
Egyszer csak szólítja a jegyző: 
,, Következik Deák Ferencz!" 
,, Nincs itt!" kiáltják többen a centrumból. 
,,Itt van biz az — szólt Deák felálva 
Ghyczy mellől — csakhogy nincs a helyén!" 
S azután csak onnan a baloldalról mondta el 
egyikét legremekebb beszédeinek. 

Szerény és kedélyes. 

1848.máxczius tizenötödike Deák nagy 
hazánkfiát véletlenségből Zalamegyében Kehi- 
dán találta. 

Azonban a pozsonyi országgyűlés hova tovább 
mindig élénkebben érezte Deák jelenlétének 
szükséges voltát. 

Ez oknál fogva Z.-Egerszegen a hazafiak 
márczius 16-án közgyűlést tartottak, mely 11 
órakor azon végzés kimondása után oszolt el, mi- 
szerint Deák Ferencz a követség elfogadá- 
sára megkérendő. 

A Deákhoz intézett felszólitás szóról szóra 
igy hangzott: 

,, Kedves barátunk! Bécsben az alkotmány- 
ért vívó polgárok vére folyt. 

,, Metternich absolutistikus irányú kormánya 
megbukott. 

„Apponyi leköszönt. 

„Ily roppant fontosságú körülmények kö- 



1 

,,zött alkotmányunkat és a trónt a nép felka- 
,,rolása által szilárdítani elhatározott komoly 
,,szándokunk. 

„Szükségünk van azért reád, s bizton vár- 
ijuk minél előbbi jelenlétedet. "Pozsonyban 1848. 
márczius 14. hiveid. Aláirva számos alsó- és felső- 
házi tag. 

Nagyszámú küldöttség készült útnak Kehi- 
dára. A lelkesedés általános volt; magával ra- 
gadta a megye keresztyén és izraelita la- 
kosait, kik hasonlóképen számosan készültek Ke- 
hidára. 

Az ünnepélyes beszéd-tartásra a megye 
másod-alispánját kérték fol; ki annyira örven- 
dett e kitüntető megbízásnak, hogy a megelőző 
egész éjen át nem aludt, hanem beszéde meg- 
írásával foglalkozott. Másnap bezárkózott szo- 
bájában s még ebédre sem jött ki, a tartandó 
beszédet magolván be. 

Hiúsága, büszkesége, reménye, ugy szólván 
egész valója e beszédben központosult. Nem 
csodálható tehát, hogy alig várta a perczet, mi- 
dőn a nagy hazafi előtt elmondhatja. 

Azonban a nagy férfit szerénysége tiltá, 
hogy a készülőben lévő megtiszteltetést, bármi 
csekély volt is az érdemeihez képest, Kehidán 
bevárja. 

Értesülvén Horváth János kamarás által 
hozzá küldött másolatokból az országgyűlési 
felszólitásról, s meglévén győződve, hogy Zala 
rendéi el nem maradhatnak: már 16-án 5 órakor 
Z.-Egerszegre érkezett. 

,, Bejött Deák!" kiáltanak mindenütt, s né- 
hány perez múlva megteltek szobái tisztelőivel. 

Megjelentek tisztelkedni a városi tanács s az 
izraeliták előbbkelői. 

Hat óra után megérkezett a megye másod 
aUspánja is, s azonnal Deákhoz sietvén, megbi- 
zásának eleget akart tenni s megfelelő positurába 
vágta magát, hogy ki tudja hány nap óta beta- 
nult beszédét annak módja szerint ünnepélyesen 
elmondja. 

Azonban Deák nem hagyta őt szóhoz jutni 
s a következő kedélyes szavakkal előzte meg: 

„Ne csináljatok belőle formalitást, — ugy 
mond — tudom mit akartok. S ámbár roncsolt 

egészségem miatt tán nem fogom győzni a mun- 
kát; mindazonáltal ne vádoljon engem senki 
arról, hogy a haza hasznára nem tettem a mit 
tehettem. Elmegyek. " 

Elképzelhető a szegény alispán vigasztalhat- 
lansága, ki több napi fáradságos munkáját látta 
Deák szörnyű előzékenysége által ilyeténképen 
kárba veszni. 

Pedig hogy neki készült ! Hogy kiszámította 
beszédének hatását a tisztelgökre és Deákra 
magára! — 



Hetven-kedo. 

Mint általánosan tudva van, Deák Ferencz 
az „Angol királynő'' szállodában lakik sub 
numero hetven-kettő. 

Természetesen minden vidékről feljövő hazafi 
első kötelességének tartja őt fölkeresni, s a 
szállodai portás úgy tudja már a rendet, hogy 
a mint valaki azt mondja ,,Deák Ferencz" ő 
csak az ajtószámmal felel rá. 

így érkezik oda egy fiatal meg egy öreg 
hazafi, a fiatal beszól a kapupáholyba : 

„Deák Ferencz/' 

Visszafelelnek rá neki: 

,,H^tven-kedö/' 

— De már azt kikérjük magunknak, — mor- 
dul fel erre az öregebbik hazafi, — hogy Deák 
J^erenczet ne nevezze nekünk senki hetven- 
kedönek, mert ö nem hetvenkedő. 



A római császár. 

A sok országboldogitó és kiegyenlítés ké- 
szítő között, a kik Deákot a múlt években, tar- 
kánál tarkább projectumaikkal mulattatták, volt 
egy tisztelt polgártárs, a kinek oly komplikált 
közjogi tervezetei voltak, hogy többszörös láto- 
gatás után maga Deák is kénytelen volt meg- 
vallani, hogy nem képes megérteni azokat. 

Akkor a projektumkészitö megkísérté öt 
Írásban felvilágositani. 

Ekkor Deák még kevésbbé értette a dolgot. 

Végre kap tőle egy levelet, melyben az 
illeti) nagy bizalom és titoktartás föltétele mel- 
lett csak kivallja azt a titkot, miszerint Ö folyó 
évi január hó negyedikén reggeli három és négy 
óra között, — fölkenetett római csá- 
szárnak. 

Ekkor aztán egészen értette Deák az em- 
berét. 



Deák-adomák. 

Nem régiben vidor társaság volt Deáknál 
együtt. A komoly vitákat pattogó élezek, tréfás 
adomák válták föl. Egyik szó a másikat hozta; 
a többi közt kérdi valaki, hogy vájjon a lapok- 
ban hébe-korba megjelenő Deák-adomák mind 
csakugyan Deáktól valók-e? 

Mire Deák mosolyogva jegyzé meg, hogy 
ö egynémely Deák-adomához ép olyan rokonság- 
ban áll, mint a budai keserfí-vizhez, mely szintén 
,,Deák-viznek" neveztetik; pedig ö se nem tulaj- 
donosa, se pedig használatára nem vágyódik. 

Megtélyegezve I 

1866. márczius havában Deák Ferencz arcz- 
képe lefoglaltatott ; nem ugyan rendőrileg, hanem 
az árvaintézet javára. 

Ugyanis nagy hazánkfia az előtt néhány 
évvel csupán azon feltétel alatt engedte magát 
levétetni, hogy az arczképek jövedelme a nevezett 
intézetnek essék osztályrészül. 

A városi tanács ennek folytán a hiteles kia- 
dású arczképek mindegyikét saját pecsét-bélye- 
gével látta el, hogy ekként gátat vessen az üzér- 
kedésnek. 

Ennek daczára annyi nem bélyegezett Deák- 
arczkép került a piaczra, hogy a városi tanács 
szükségesnek látta a nem hiteles kiadású arcz- 
képeket a jótékonyczélu intézet érdekében elko- 
bozni, és azontúl a közönség csak bélyege- 
zett Deákot kapott ! 

Ily áron még Deák Ferencz is szivesen 
tíírte a bélyeget. 

Majd megegyeznek! 

Mindenki tudja, hogy az emlékezetes 1867-ki 
államjogi kiegyezést az úgynevezett hatvan 
hetes bizottság élénk, közbe-közbe heves vitái 
előzték meg. 

A többi közt Nyári Pál — e jeles casuista 
— a következő fogas kérdéssel vélte Deákot 
zsák-utczába szoríthatni : 

,, Valamint Magyarországnak, ugy az osz- 
trák császári birodalomnak is önálló, független 
törvényhozásának és annak felelősséggel tartozó 
független kormányzatának kell lenni. Ha ez igy 
van, — folytatá diadalmasan — bátorkodom 
kérdeni, hogy a 29, §-ban emiitett közös' mi- 
nisztérium ki által fog kineveztetni??? — 

Nézetem szerint ezt az osztrák császár nem 
teheti, mint osztrák császár; mert akkor a ma- 
gyar király souverain jogát sértené meg. A 
magyar király ismét nem teheti, mert ez által 
az osztrák császár fejedelmi jogába vágna. 

Miként lehet tehát e fontos kérdést megol- 
dani?'' — 

Az egész haUgatóság feszült figyelemmel 
és kíváncsian nézett Deákra; szentül hitte, hogy 
erre Deák se tud majd — mint Jókai mondani 
szokta — kadencziát találni. 

Deák nyugodtan és komolyan válaszolt: 

,,Én azt hiszem, hogy ö Felsége a magyar 
király és ö Felsége az osztrák császár 
majd csak megfognak egyezni ,,maguk közt'' 
stb. En a dolognak más megfejtését nem tudom." 

E válasz általános derültséget keltett; tán 
a benne előforduló igének és névmásnak többes 
számba tétele által ; a mivel Deák mintegy túl- 
hajtotta, karrikirozta Nyári éles ellentétet ke- 
reső dilemmáját; lévén az osztrák császár és a 
magyar király egy és ugyanazon egj személy. 

Deák helye. 

P — y országgyűlési követnek az a rút szo- 
kása volt, hogy valahányszor Deák egyik vagy 
másik okból az ülésen jelen nem volt, ö az Íror- 
szág bölcsének" helyére ült. 

Pedig P — y nemcsak bölcs nem, de söt egyike 
volt az országgyűlés legellenszenvesebb alak- 
jainak. 

Egyszer ismét épen Deák helyén ült, még 
sem ragadt rá semmi ama hely iránti tiszteletből ; 
és az épen beszélő szónokot illetlen módon 
félbeszakitotta. 

,,Igaz — vágott vissza a beszédéből ki- 
zavart K — y — , csak nyers vas ^ mi lényünk ; 
de a nyers vasból lehet baltát késziteni a fara- 
gatlan tuskók számára/' 

A ház méltán nevette ki a Deák helyét 
be nem töltő esopusi alakot. — 

,,Hja! azon helyet — mondák képviselő- 
társai nevetve — köny ebb elfoglalni mint 
betölteni!'' 

A kalsát. 

18 . . . ben Magyarországon, az alkotmá- 
nyos élet eme „klasszikus földjén*' a honfiaknak 
még csak mukkaniok sem volt szabad. 

Az absolut uralom sötét korszakában éltünk. 

Deák véleményére azonban még azon idő- 
ben is sokat adtak a bécsi urak. 

De Deák akkoriban csak „hallgatása'* által 
adta ékesenszólásának jeleit. 

Az már „valami" volt, ha néha néha iiagy 
ritkán mély értelmű példálódzásban válaszolt 
az ellenfél kihivásaira vagy tudakozódásaira. 

Mert „Fühler "-ékben akkor sem volt hiány ; * 
szerettek volna a bécsi urak Magyarországgal 
olyan kiegyezés-félére lépni, ha könyti szerével 
juthattak volna hozzá. 

Persze csak ugy, hogy' az osztrák kecske 
is jól lakjék; s a magyar barátság: a káposzta is 
meg legyen. * 

A többi közt egyszer az akkori teljhatalom- 

3* 

mai biró állammmiszter is (Bach?) tett kisér- 

• 

letet Deák idevonatkozó nézeteit kipuhatolandó. 

Megbízott vele egy ó-conservativ magyar 
államférfiut, ki Deáknál bejáratos volt. 

Ez az nri ember — kit nem bánom nevezzünk 
A — j grófnak — egy szép ,, holdvilágos délu- 
tán*' beállit Deákhoz s nagyot kerülve végre 
kisüti diplomácziai küldetésének czélját. 

,,Az osztrák kormány — folytatá A. gróf 
— megadná Magyarországnak a teljes politikai 
önállóságot, kivévén a kül-, a had-, és pénz- 
ügyeket/' 

— Nekem van egy kabátom — viszonzá 
Deák; — ha három gomb hiányzik róla, 
gombolhatom én aztán akár felülről lefelé, 
akár alólrul fölfelé: soha ugy be nem gom- 
bolhatom, hogy a hiány észre ne legyen vehető. 
Mert ha fönn kezdem a begombolódzást és 
a következő lyukat a következő gombra illesz- 
tem, akkor alul csüng le kabátom egy része ; ha 
megfordítva, akkor fönn. — 

A. grófnak sem volt sürgősebb dolga, mint 

Deák hasonlatát azonos módon megvinni Bécsbe 
az államminiszternek. 

Ez nagyon zokon vette Deák példálódzá- 
sát és hogy szörnyű haragjának megfelelő kife- 
jezést adjon, a következő szavakra fakadt: 

,,No, jó! Akkor levágatjuk a gombokat 
mind a kabátról!" 

A. gróf később egyszer a miniszter e fölkiál- 
tását is elbeszélte Deáknak; mire ez vállat 
vont és egykedvüleg viszonzá: 

— De már úgy a kabát meg épenséggel 
nem lesz begombolva, — 



József foherczeg Deáknál. 

József föherczeg 1848 óta, a mikor még 
gyerek volt, nem találkozott Deákkal. 

Miután honvédelmi főparancsnokká kinevez- 
tetett, egyik nap a Nádor-utczán sétált valaki- 
vel és távolabb megpillantotta Deákot, 

Mindjárt oda ment, kezet nyújtott és örö- 
mét fejezte ki, hogy jó szinben látja. 

Deák nem tudta, kivel beszél; azért csak 
átalánosságban kérdezte : 

— Hát kegyed most itt van? 

— Igen — feleié a föherczeg; — fölcsap- 
tam honvédnek. — 

— No, az derék dolog. Isten áldja megT 
Ezzel elváltak. 

A fíJherczeg mindjárt elbeszélte találkozá- 
sát Deákkal gróf Andrássynak, és hogy 
nem ismert rá az ,,öreg ur.'' 

A pesti városligeti körönd egyike Deák ked- 
vencz mulató helyeinek. 

Ide szokott ö délutánonkint kirándulni hogy 
a politikai élet fáradalmait kipihenje. 

Deák ,, szerény ségi" bizonyítványai közé tar- 
tozik, hogy rendesen tiz krajczárért vált magának 
helyet az omnibuszon, — mely nem ritkán íö- és 
legfőbb uraságokkal telik meg, kik ,,jó hangnak'* 
tartják az ,,öreg ur'' ezen proletarius példáját kö- 
vetni , mihelyest észreveszik öt a társaskocsin. — 

Ilyen szokása Deáknak a többi közt az is. 

hogy a hat krajczáros kbanosznál drágább 
szivart nem sziv. — 

Künn a köröndét egy csonka zsidó honvéd 
fonadék-székekkel rakja körül, melyek az est- 
véli órákban majdnem mindig betöltvék minisz- 
terekkel, képviselőkkel, Írókkal s a város leg- 
szebb delnöivel. 

Mert köztudomású dolog, hogy e diszes 
körben valahol Deák is bizony osan jelen van. 

Egyszer Deák, szokása szerint, magába 
mélyedve hallgatagon ült a körönd közepén ; mi- 
dőn gróf András sy" Gyula a magyar 
miniszter-elnök sietve közeledik feléje s mellette, 
nyájasan köszönve^ helyet foglal. 

Deák a köszöntést méltóságteljesen viszonzá. 

Andrássy gróf épen akkor érkezett Bécs- 
ből s hihetőleg sok fontos közlendője volt 
Deákkal; mert azon percztől fogva hogy mel- 
léje ült, folyvást ő beszélt. 

Deák figyelmesen hallgatta Andrássy gróf 
közleményeit; de folyvást hallgatott. 

Andrássy gróf a külügyekre tért át — 
Napóleon herczeg épen az időtájt járt Bécsben 



— és meglepőbbnél meglepőbb hírekkel igyekezett 
Deákot fölvillanyozni hűvös szótlanságából. 

De Deák nem szólt egy szót sem. 

Azután Andrássy is hallgatott jó darabig. 

Végre ismét fölvette a társalgás fonalát, s min- 
den szót hangsúlyozva lassú vontatottsággal monda: 

— Ekkor s ekkor sétáltál a Nádor-utczán ? — 

— Igen. — 

— Megszólított egy katona-tiszt? 

— Igen. — 

— Nem ismerted? 

— Nem. — 

— De én tudom ki volt. 

— Jó. — 

De csak nem kelthetett Deákban kíváncsi- 
ságot a gróf. 

— A bizony nem volt kisebb egyéniség, mint 
József fííherezeg! — végzé Andrássy gróf sar- 

m 

donicus mosolylyal diplomaticus arczán. 

Elképzelhető Deák megdöbbenése. 

Nagyon röstelte, hogy oly könyü szerrel 
bánt el a föherczeggel. 

valószínűleg udvariasságból nem tudako- 

zódott ismeretlenétől kiléte után. József föher- 
czeg pedig talán szerénységből hallgatta el nevét, 
vagy tán ugy vélte, hogy Deák ismerni fogja 
már öt látásból legalább. — 

Nemsokára azután Deák tiszteletlátogatást 
tett a fíJherczegnél. Természetes, hogy a főher- 
czeg kitüntető szivélyességgel fogadta, és ha 
Deák mentegetődzni akart, a beszédet egyébbr e 
fordította. 

Másnap József főherczeg visszaadta a 
látogatást egész váratlanul az „Angol király- 
ő''*-ben. 



Uem élez, de igaz. 

Kossuth Lajos a ,, Pesti Hirlap*' 1841 -ki 
évfolyamának 52-ik számában hatalmas vezér- 
czikkben ostorozza a megyék hanyagságát, me- 
lyet a törvények végrehajtása körül tanúsítanak. 

S hogy szavainak súlyt adjon. Deákra hi- 
vatkozik a következő szavakkal : 

„Deák Ferencztől halottuk, hogy miná- 
lunk Magyarországon a törvény iránt élén- 

kebb részvét csak addig mutatkozik 
mig vitatás alatt van; ha egyszer meg- 
hoztuk, el tesszük szunyadni számos 
elszenderült társai közé, és ismét uj 
törvényt sürgetünk. Ez — fájdalom! — 
nem élez ; söt nagyon is igaz!" 



Gyanus bók. 

Deákról mondják, hogy midőn emliték 
előtte a hirlapok azon hirét, miszerint Heves- 
megye főispánjává Visontái Kovách László — 
az országgyűlés derék háznagya — lenne kine- 
vezendő; a jelöltet következő gyanús bókkal 
vígasztala : 

— Ne boszankodjál Laczi; hisz tudod, 
hogy azok a joumalisták kitalálnak mindent, a 
mivel a kormányt kompromittálhatják. 

Kovács László tudta jól, hogy Deák sze- 
reti néha a tréfát. Nem is vette hát komolyan; 
hanem maga is jóizfíen nevetett. Legalább nem 
tudták, hogy kinek rovására nevetnek. 

Deák mint kortes.- 

Az országgjrülési képviselők közt nagyban 
folyt a korteskedés. 

Arról volt szó, hogy ki legyen a föszám- 
vevö-szék elnöke? 

A szakavatott Weninger Vincze-é, vagy 
G aj zágó Salamon, kit fcJleg becses politikai 
szolgálataiért óhajtottak többen ama kitünö és 
fontos állással megjutalmazni. 

A miniszterek jobbadán Gajzágó pártját 
fogták. 

Deák és Csengery Wenninger mellett 
korteskedtek. 

Ez alkalomból az ellenzéki lapok a követ- 
kező adomát közölték: 

A Deák-kör 1870. június 23-án, csötörtök 
este értekezletet tartott. 

A Gajzágó-Weninger jelöltségi kérdése is 
szőnyegre került. 

Midőn Deák inditványozá, hogy a jobb- 

oldal jelöltjeinek névsorába vétessék föl Wenin- 
ger is : e nevet ki sem mondhatá egészen s 
már rádördült a Gajzagóisták táborának jelszava : 
„nem kell! nem kell!" 

E vad orditozásra (mint jellemeztetek 
késöbbf az „öreg ur" által is) Deák oda for- 
dult a kiáltozok felé és szólott eléggé érthető 
haraggal : 

„Hát kérdeztem én önöket, hogy kell-e 
„vagy sem ? 

„Hát nem vagyok-e tagja ezen körnek 
„én is? — 

„Nincs-e jogom azt proponálni, a mit jónak 
„és helyesnek látok? 

„A kinek nem tetszik propositióm, az sza- 
„vazzon- másként, s ne kiabáljon feleslegesen!" 

,, Tisztelt pártvezérünk" .... kezdte beszé- 
dét Hrabár Manó, mingyárt a leirt jelenet után. 

— Pártvezérük az uraknak az ördög, de 
nem én! — vágott közbe Deák. 

Zét szivar közt. 

Csengery Antal: ,, Igaz-e, a mit a német 
újságok Írnak, hogy Andrássy miniszterelnök 
lemondott?" 

Deák Ferencz: „Le nem, de fel a 
pártnak minden barátságot." 



Zét Deák Ferencz. 

Vidats János az 1870-ki országgyűlés vala- 
melyik ülésében bejelentette Deák Ferencz 
kérvényét, melyben segélyezésért folyamodik a 
rokkant honvédek alapjából. 

No, ne tessék megijedni! 

Ez a Deák Ferencz nem „nagy hazánkfia; 
hanem egy simplex honvéd, a kinek az 1848/9-ki 
forradalomban egyik lábát és fél kezét — meg- 
hagyták. 

Az „öreg" ur szintén jelen volt a kérvény 

benyújtásakor s nagyott nézett nevének emlí- 
tésére. 

Később azonban, midőn megtudá hányadán 
áll a dolog? kifejező pantomimikával mutatá, 
hogy bizony ö is rokkant honvéd már. 
Pedig hála Isten! még nem az. 



Zeserű Miieki. 



Lónyai Menyhért magyar pénzügymi- 
niszter nagyon is értett hozzá, hogyan kell 
csürni-csavarni a törvényt, ha tetszése szerinti 
értelmet akart belőle kimagyarázni. 

Az uj építkezések az 1868-ik évi 22. t. ez. 
értelmében teljesen adómentesek voltak. 

A pénzügyminiszter a törvényt ngy értel- 
mezte, hogy az adómentesség a földtehermen- 
tesitési pótlékra nem terjed ki, s ez értelemben 
egy körrendeletet bocsátott ki. 

A pesti házi urak szörnyen meghökkentek; 
s a fenyegető veszély elhárítása végett Deák 
Ferencz képviselőjükhöz fordultak, ki meg is 



Ígérte nekik, hogy a mennyire tőle telik, ö 
pártfogásába veszi ügyüket. 

Pest város közönsége e tárgyban tehát egy 
kérvényt nyújtatott be Deák által az ország- 
gyűlésnek, mely az 1870-ki márczius 18- ki 
egyébként is nevezetes ülésen került tárgyalás alá. 

Deák kérdést intézett Lónyaihoz. 

Lónyai hosszú beszédben válaszolt s az ö 
felfogásának helyessége mellett érvelt. 

A ház már-már hajlandó volt igazat adni 
Lónyainak. 

Ekkor fölkel Deák és remek beszédében 
halomra dönti Lónyai egész okoskodását. Egy- 
szersmind hevesen kikel a miniszteri minden- 
hatóság kényuralma ellen mondván: 

,,A minisztériumnak olyan tág hatalmat 
soha sem adott az országgyűlés, s remélem 
nem is fog adni soha, hogy törvényen k^vül 
uj terheket vessen ki.'' (Elénk helyeslés.) 

Lónyai magán kivül volt. Első esetnek 
monda a jelent, midőn 8 az országgyűlési több- 
ség vezérével igy ellenkezésbe jutott. 

De azért a beszéd után a miniszteri karos 

székről Deákhoa sompolygott s megkínálta 
czukorkákkal. 

Erre vonatkozik aztán az az adoma, mely 
szerint Deák a kinált cznkorkát elfogadva azt 
mondta volna Lónyainak: 

— Tán azért kinálsz czukorral, hogy ne 
legyen oly keserű „neked". 

Lónyai az eset után pár héttel leköszönt 
a magyar pénzügyminiszterségről, s mondják 
hogy nem minden tekintet nélkül a fönt élbe- 
szélt adomára. 



Bölcsészet és bölcseség. 

Deáknak egyik szellemdus jellemrajzirója 
tévé azon találó észrevételt, hogy hazánk „bölcse" 
mint gyakorlati politikus nem valami nagy 
barátja az elvont elméleteknek. 

A következő adoma a Deák életéből, a 
mellett tanúskodik, hogy mint „bölcsész" sem 
kedveli az abstract theoriákat. 

Az „attikai só" is csak fűszer előtte, nem 
pedig eledel. 



J 

Deák tudvalevőleg egyik legkiválóbb disze 
a magyar Akadémiának. 

Mint tudós társasági tagnak, bár a jogi 
osztályba tartozik, nem ritkán van alkalma a 
bölcsészeti osztály tekintélyeivel is találkozni 
és szóba ereszkedni. 

Egyszer egész társaság „bölcsész" vette 
körül a haza „bölcsét." 

Csakhamar élénk eszmecsere fejlődött ki 
közöttük. 

A vita tárgyát természetesen a „bölcsészet" 
képezte. 

Egy pergamen képű öreg ur ugy vélekedett, 
l^ogy- 75^ bölcsészet a tudományok anyja és 
leánya egyszersmind." 

„A bölcsészet — úgymond — a végokok 
filrkészetének tudománya rendszeres és szerves 
egésszé „kögitve." Cartesius (Des Cartes) vagy 
Spinoza „substantiája" és Fichte „én-én"-je 
között valamint Elánt „a tiszta ész birálata" 
czimü müvében kifejtett „transcendentalis" böl- 
csészete közt ö nem lát akkora különbséget, 
hogy 'Hegel érthetetlensége és Spinoza valló- 

mása által át ne lehetne hidalni köztük a lát- 
szólagos hézagot. A végeredmény ugyanis Spi- 
noza következő hires mondatába foglalható 
össze: Non dico, me deum omnino cognoscere; 
sed me quaedam ejus atributa, nom autem omnia, 
nequae maximam intelligere partém." *) 

Egy másik tudós, kinek arcza inkább volt 
geometriai figura mint emberi ábrázat, még 
hóbortosabb definitiók té vegébe bonyolódott. 

„Az egész látható természet — monda e 
megtestesült oktaedron — s talán a láthatlan 
is, mintegy az ember teremtésének története; és 
a természet összes alkatrészei: ásvány, növény, 
állat csak fejlődési mozzanatok, mintegy töké- 
letlen kísérletek az egy ember létrehozására. 
Azért: hogy az ember világrajövetelével a terem- 
tés, mely benne czélját érte, rögtön és minden 
átmenet nélkül megszűnik, mintegy megszakad. 



*) A „gyöngébbek" kedvéért leforditguk Spinoza föntebbi 
latin mondókáját magyarra. Értelme szóról szóra lm a következő : 
„Nem mondom, hogy az istent egészben véve megismertem ; de igenis 
értem némely sajátosságát (atribut), habár nem is mindeniket, 
sőt még csak azok legnagyobb részét sem." 

A gyűjtő. 

A mit Göthe a virág különböző alkatré- 
szeiről mond, hogy t. i. ezek csak különböző 
fejlődési fokozatai a levélnek, s mintegy a 
virág történetét képezik ; ugyanazt mondom 
én az emberről, kinek teremtési története azonos 
a természettel.*' — 

Még lélek-fárasztóbb az, mit egy őszbe csa- 
varodott aggastyán mondott a következőkben: 

„Minden kor és ország bölcsészei, az „isteni*' 
Platóntól az „istentelen" Hippiaszig, Cartesiustól 
le egész Hegelig, a ,,lét végokaira" nézve — • 
habár tudtok nélkül, sőt tán akaratuk ellenére 
— egy és ugyanazt állították. 

Az egész könyvtárakra menő félreértésnek 
a szavak tökéletlensége, vagy ha ugy 
tetszik, az emberi tökéletlenség volt oka. De 
elveik, rendszereik és eszméik lénye- 
gökben azonosak. Csak azok kifejezésé- 
ben különböznek egymástól. „Substantia", „ter- 
mészet**, „véletlen**, „anyag** ugyanis legbensőbb 
lényegökre nézve — mindnyáj ok vallomása 
szerint — egyaránt magokban foglalják az 

érthetőt és az érthetetlent, a megfog- 

4* 

hatót és a megfoghatatlant. Ok tehát 
mindnyájan abban tévedtek, hogy a megfog- 
hat 1 a n t ugyanazon szóval illették és jelezték y 
mint a megfoghatót. 

Innen eredt az a tömérdek visszaélés a szavak* 
kai, az a sok félreértés, fogalom-zavar és sophisma. 

A mondottakból önkényt következik az 
alapigazság: hogy ha a megfő ghatlannak 
van egy igen jó és teljesen megfelelő szava, mivel 
semmi olyasra nem alkalmaztatik, a 
mi megfogható; használjuk ezt aszót, min- 
den más szó helyett a megf oghatlan- 
nak jelzésére* 

Ez a szó: isten. 

Az isten előttünk tehát azért meg- 
foghatlan; mivel reánk nézve, nyel- 
vünkben, az a mi megfoghatlan: az az 
isten. Helyesen, jól mondja Shackespeare Ró- 
meója Júliának a rózsáról, hogy nem a név a fíJ; 
s ha az, mit mi rózsának hivunk, más- 
képen neveztetnék is, mégis édesen illa- 
toznék." 

így a költői lelkű aggastyán; kitől a szót 

egy föUengzö fiatal tudós vévé át> a bölcsésze- 
tet egy olyan hajóhoz hasonlitván, mellyel a 
tudomány világtengerén a mindenséget körül- 
hajókázhatjuk ugyan; de végezetre is csak 
visszaérkezünk kiindulási pontunkhoz. 

„Miben különbözik tehát a bölcsész — foly- 
tatá — attól ki nem gondolkodik, a tudós a 
tudatlantól? abban, hogy mig amaz a tapasz- 
taltakból meriti a megismerést, hogy nem lehet 
tudni semmit az istenre vonatkozó dolgokból; 
addig emez még azt se tudja, hogy nem tud és 
nem is tudhat semmif 

A szives olvasó láthatja, hogy a társalgás 
meglehetősen ,, szürke'' elmélkedéssé foszladozott 
szét; midőn Deák a következő elmés észrevé- 
tellel adott más, derültebb irányt a beszélge- 
tésnek : 

„Én a bölcsészet tudományát a zsirhoz 
hasonlitanám. Jó, mint ez a különböző ételek- 
nek, az a különböző tudományoknak izletesbbé 
tételére, — apró adagokban. 

De kinek jutna eszébe, a puszta zsirt 
eledel gyanánt megenni?! — 

S ha mégis rászánja magát valaki, ugyan 
jó gyomra legyen, ha meg is- akarja emész- 
teni!*' — 



Deák szerénysége. 

1867. februárius 17-éröl van keltezve az a 
királyi leirat, melyben a magyar király Magyar- 
országnak a független felelős magyar miniszté- 
riumot megadja, s gróf Andrássy Gyulát 
miniszter-elnökké kinevezvén, öt bizza meg a 
minisztérium megalakitásával. 

Deák ugyanis a miniszterelnökséget, mely- 
lyel megkin áltatott, nem fogadta el ; a mi akár 
szerénységből, akár politikai elövigyázatból tör- 
tént legyen is, mindenképen csak becsületére 
válik. 

Febr. 18-ika Pesten nagyszerű ünnepély 
napja volt. 

A legszebb tavaszi nap a természetben, 
öröm a szivekben, várakozás az arczokon, tolon- 
gás az utczákon s lelkesült örömzaj a köztermek- 
ben — ez uralkodott Pesten febr. 18-ika reggelén. 



Este hét óra felé kezdődött az ünnepélyes 
kivilágítás. 

Folyvást sok ezer ember hullámzott az 
utczákon. 

Az egyetem-térről nyolcz óra után fáklyás 
menet indult az ifjúság részéről. 

Deák dicsöitett neve zengett az ajkakon, 
viszhangzott a szivekben. 

Az ő győzelme, az ő fényes diadala volt- 
e nap. 

Az esti órákban távirat érkezett Felsé- 
gétől, melyben örömét fejezi ki a leirat lel- 
kesült fogadtatása felett. 

A Deák-körben értekezletet tartottak, s itt 
gr. Andrássy Gyula bemutatta magát, mint a 
kabinet megalakításával megbízott miniszter- 
elnököt. Beszédében kijelenté a gróf, hogy a 
minisztériumot már megalakította, hogy ő és 
társai a súlyos felelősséggel járó feladatot csak 
azon öntudatban vállalták magukra, hogy 
Deák és pártja által minden erővel támogattatni 
fognak. 

és társai minden lehetőt elkövetnek, hogy 

az alkotmányt a nemzetnek sértetlenül adhas- 
saK at* 

Az ö és társai politikája nem lesz Andrássy 
vagy Eötvös politikája ; söt inkább a Deák-párt 
politikai törekvésének meghamisitatlan kifejezése. 

Minden szem Deákon függött. 

Deák egjdkét tartá a legszebb rögtönzött 
beszédeknek. 

Minden szavából a szerénység ibolya-illata 
áradt szét. 

Többi közt azt monda: 

„Az, hogy — a mint mondjátok — én vi- 
vém elöl a zászlót, nem azért történt, mintha 
mások tán még jobban nem tudták volna lobog- 
tatni azt; hanem mert az ut oly keskeny 
volt, hogy csak egy ember fért el rajta, 
s az esetleg ugy akará, hogy én jussak előre." 

A mikor korteskedett. 

Az állami ^számvevőszékre az államház- 
tartás ellenőrzése lévén bízva: annak elnöksége 
oly fontos állomás, hogy nem csoda, ha betöl- 
tése élénken foglalkoztatta 1870-ben az ország- 
gyűlési pártokat. 

Az államszámvevöszéki elnökségre, mely 
állás a törvény szerint miniszteri ranggal és 
fizetéssel van ellátva, tulajdonképen csak két jelölt 
volt: Gajzágó és Weninger; a többit csak 
azért tették melléjük, mivel a törvény azt ren- 
deli, hogy a képviselőház 3 jelöltet válasszon és 
terjesszen föl. 

Deák Ferencz, Csengeri Antal s még 
néhány deák-párti képviselő, . valamint csaknem 
kivétel nélkül az egész baloldal Weninger mel- 
lett volt, ki a pénzügyi dolgokban kitűnő szak- 
férfiú. 

Andrássy gróf és a jobboldal nagyobb 
része Gajzágó mellett, a ki még csak ezután 

bizonyíthatja be, hogy bir-e elég képességgel, 
szakismerettel ez egészen uj, nevezetes intézmény 
szervezésére és vezetésére. 

A korteskedés mindkét jelölt részére élén- 
ken folyt, s mondják, hogy egy túlbuzgó jobb- 
oldali képviselő Deákot is kapaczitálni akarta, 
dicsérve Gajzágó képességeit, a mire Deák azt 
feleié: 

— Ha a kertészem meg is menti életemet, 
még sem jutalmazom azzal — hogy szaká- 
csommá teszem. 

— De Gajzágó — feleié a képviselő — oly 
parlamentileg iskolázott fej, hogy a szokatlan 
hivatásban is hamar otthon lesz. — 

Az „öreg ur" egy adomával felelt: 

— Egy tógátustól kérdezé a házi kisasszony : 
tud-e zongorázni? s ö azt felelte: nem tudok, 
de majd megpróbálom! — 



59 



IQrlapi kacsa. 

Egy pesti napilap az idén a következő tré- 
fás történetkét közié: 

,,Deák Ferencz a tavaszias idők beálltával 
ismét rendes vendége a városligetoek. 

Legújabban azonban az állatkert helyiségét 
látogatja s különösen egy uj vendég, egy bozon- 
tos medve nyerte meg hajlamát. 

Deák Ferencz fölzsemlézve szokta fölke« 
resni a medve-ketreczet ; esernyője végére szúr 
egy-egy darabot, s ugy nyújtja be pártfogolt- 
jának. 

Legújabban ismét egy nagy darab zsemlét 
tűzött az esernyő végére; hanem a maczkó ez 
úttal nagyon udvariatlanul viselte magát, mert 
nemcsak a zsemlét, de az egész esernyőt bekapta 
a ketreczbe s darabokra szakgatá. 

Az ,,öreg ur" jóizüt nevetve monda: 

— Ejh, ejh, hát a medvevilág is tud hálátlan 
lenni! — Es esernyő nélkül távozott. 



Eddig szól a történet. 

Hanem a „P, Napló'' még azt is hozzá 

teszi, hogy midőn Deáknak egy baráti körben 

e történetkét felolvasták, tréfás humorral igy 

szólt : 

— A dolog egészen igaz. Magam láttam. Csak 
az a kis különbség van benne, hogy nem 

annyira velem történt, mint egy öreg asszony- 
sággal. Aztán nem is medve volt hanem majom. 
Aztán nem is az esernyőt kapta el, hanem az 
asszonyság kalapját. Az asszonyság nagyon saj- 
nálta a kalapot, de hogy valamit szólt volna, 
azt nem hallottam. 

,,Egyébb részleteiben az egésztör- 
ténet való;" tévé utána alig észrevehető mo- 
solygással. — 

Deák a szászok közt. 

Köhalomszéken, Erdélyben, koroná- 
zási ünnepélyt rendeztek, melyről, midőn haza- 
érkeztek egy szomszéd-hatóság küldöttei, a hely- 
ségben lakó szászok azt kérdezték tőlük : hogy 
hát mit csináltak? mire azok azt felelék: 
jaj, barátim, nagy vivátokat kiáltottunk Deák 
Ferenczért. 

— Hát ki az a Deák? — tudakozódtak 
a szász atyafiak. 

— Biz azt mi nem tudjuk — felelék; — 
hanem nagyon derék embernek kell lennie, mert 
az ország javát akarja. — 

Mire a szász atyafiak poharazni leülvén, 
egymásra köszöntöttek Deákért és éltették az 
előttük „eddig ismeretlen" nagy férfiút. 

Hja! gondoskodtak róla Bach és Schmer- 
1™&? * ^ogy Deák himeve ne jusson a szászok 
közé. 

Furcsa kérelmek. 

Deákhoz folyvást sok levelet és kérvényt 
intéznek mindenfelől : 

Ezek között igen naivak is fordulnak elö. 

Nem rég egy ember a végett folyamodott 
hozzá, hogy ismeretes befolyásánál fogva esz- 
közölje ki a kormánynál, mikép 8 legalább ha 
csak egyszer is — nyerhessen a lutrin. 

Minap meg^ egy a mexicoi udvarnál szol- 
gált szakácsné kereste f5l, hogy tartson mel- 
lette beszédet a képviselőházban^ s Mexikó- 
ban hátramaradt bérét fizettesse ki a minisz* 
teriumnál. 

Ügyes mentség. 

Több lap azon hirt közölte, hogy József 
föherczeg az ,,öreg urat" meghívta a Margit-szigetre, 
a mely tudvalevőleg a föherczeg tulajdona. 

A mig Deák ott vele időzött, tudtán kivül 
az „Angol királynő '*-nél levő szállásából Deák 
holmiját odavitette, s aztán egyenesen a kastély 
két számára elrendezett szobájába vezette Deákot 
pihenni, fölkérvén öt, hogy töltse ott a nyarat. 

A ,,P. Napló'* azonban azt irja, hogy az 
egégz adomából annyi való, hogy József fő- 
herczeg a Margit-szigeten magának fentartott 
helyiségből két szobát Deák Ferencz rendelke- 
zésére bocsátott, az alkalmas időszak élvezhetése 
végett. 

Deák e gyöngéd figyelmet méltó köszönet- 
tel fogadta; azonban országgyűlési teendői által 
szakadatlanul el lévén foglalva, ekkorig nem 
használhatta. 

A „költők fejedelme." 

Hugó Károly is irt Deákhoz 1868-ban 
egy levelet. 

,,Ha — ugy mond — a fejedelmektől nem 
fogad ön el érdemjelt; fogadjon el tőlem, a 
poesis fejedelmétől, azon különös érdemért, hogy 
az én sürgető adósságaim e^ részét fizesse ki/^ 

Hugónak volt ugyanis egy nem rég az 
előtt „művészete és tudományáért'' kapott ér- 
demjele. — 

Deák pénzt küldött Hugónak; az arany 
érdemjelt pedig a múzeumnak adta. — 

Csak egy a baj. 

Deák Ferenczet egy vidéki ismerőse meg- 
látogatván, midőn kérdé az „öreg urat," hogy 
érzi magát, Deák joviális humorral azt felelte: 

,, Köszönöm, már jobban vagyok; csak egy 
bajom van, mit azonban sem orvos sem idö meg 
nem gyógyit — vénülök." 



Besze beszéli. 

Lövész-ünnepélyt rendezett a bécsi német- 
ség. Tüntetni akart az 1866-ki porosz vivmá- 
nyok, nevezetesen Ausztriának Németországból 
val<S kiutasittatása ellen. ^ 

Össze is sereglettek tehát Németország elé- 
gedetlen részeiből a hires lövészek Bécsbe, hol 
őket a kedélyes bécsiek nagyszerű pompával és 
ünnepélyességgel fogadták. 

Besze János, a mi Beszénk, e mulattató 

társalgó és hires lövész tenyere is viszketett 
nagyon. 

Meg nem állhatta tehát, hogy Bécsbe ne 
ránduljon az inposans lövész-ünnepre, lévén neki 
nagy kedve megmutatni a német sógornak, hogy 
„ki a legény a csárdában*', 

A lövész -innepen — igy beszéli Besze — 
a többi közt egy gyönyörű zászló is volt a 
a pályadijak között, melynek elnyeréseért három 
czéltáblára lődöztek. 

Az első czéltábla a magyar király, a 
második a királyné, a harmadik végre Deák 
Ferencztink nevére kereszteltetett. 

Németország két legügyesebb lövésze a két 
első czéltáblára lőtt. 

A királyért Kaltenbrunner, a királynéért 
Holzgethan. 

Deák Ferenczért minden áron egy bécsi 
lövész akart lőni. 

Ennek hallatára felforrtyant Beszében a 
vér, előre lépett és igy szólt : 

— Tiltakozom ellene, uraim! Deák 

Ferenczért csak magyar lövész löjjön; én ma- 
gamra vállalom ezt, — 

— Jól van! — mondák a németek; s ez- 
zel megkezdődött a verseny. 

Először Kaltenbrunner czélzotl; és eg3rmás- 
után hétszer lőtt a fekete pontba. 

A tetszés-zajnak hossza-vége nem volt; mert 
öt tekintették a győztesnek. 

Ekkor azonban Holzgethanra került a sor, 
lőtt és lőtt és egymásután nyolczszor lőtt a fe- 
kete pontba ; a kilenczedik lövés már eltévesz- 
tette a czéltáblát. 

Kaltenbrmmer le volt győzve és a riadal 
most már Holzgethan körül ujjúit meg. 

Most Beszére került a sor. 

Nem sokat tartottak felőle ; mert hát hiszen 
elődei már a legbámulatosabb ügyességről adtak 
bizonyságot. 

azonban — Besze beszéli igy — vas 
nyugalommal állt a czéltáblával szembe ; érezte, 
hogy vére hideg, keze szilárd, szeme biztos. 
Czélba vette a táblát, és közepes-közepébe talált 
hétszer . . • nyolczszor . . . kilenczszer! (eget 

6* 

hasogató lelkesedés!) . . . tizenkétszer egymás- 
után, a nélkül hogy egyszer is elhibázta volna. 

Besze győzött; Deák Ferencz nyerte el a 
dijat. 

A lelkesedés határtalan volt. Kaltenbrunner 
és Holzgethan — igy Besze beszéli — elébe 
jöttek s fejőket meghajtva mondák: 

— Te vagy, elismerjük, a mi mesterünk ! — 

A lövészek ezrei Beszét vállaikra emelték, 
s diadalban hordozva öt körül az innepély 
színhelyén, teljes erejükből, teli torokkal kiáltoz- 
ták: „Éljen Deák Ferencz!" 

Ez azonban Be szere nézve majdnem vég- 
zetessé vált. Mert a mint az oda tóduló közön- 
ség öt a lövészek vállain megpillantotta és az 
,, éljen Deák Ferencz ! '^-kiáltásokat hallotta ; 
némelyek a dolgot félre magyarázták s elkezd- 
ték kiabálni. ,,Le vele! ez nem Deák Ferencz! 
ez valami csaló! hiszen mi ismerjük jól Deák 
Ferenczet! ez nem ö! üssétek agyon azt a gaz 
ficzkót!" 

S a tégláknak, fahasáboknak, göröngyök- 
nek, sörös kancsóknak egész sápora zúdult a 

szegény triumphator fejére; mig végre nagy 
ttgygyel-bajjal sikerült a tömeget fölvilágosítani 
és lecsöndesíteni. 

Hjal Nem tanácsos a Deák nevével játékot 
űzni még Bécsben sem! — 



'Miilatságos qiüproquo. 

1865-ben a lég ugyan már telve volt 
kiegyezési hírekkel; de a föld még mindig 
spiczliktől hemzsegett, 

Lustkandel, a jog-eljátszás nyomorult 
elméletének föltalálója, kinek mégis van annyi 
érdeme, hogy — ámbár akaratlanul — Deáknak 
egy örökbecsű dolgozatát provocálta ; — L u s t- 
k and el, mondjuk, az idötájt egyike volt a leg- 
gyűlöltebb neveknek Magyarországon. 

Na, hát épen azon napokban a régi „Presse'' 
levelezője vagy mije, egy i^u iró, ki exoticus 
külseje által iparkodott magát feltűnővé tenni, 
meglátogatta Deákot, 

Nem a Deák modora, hogy az ilyen szem- 
telen tolakodókat kiutasítsa szobáiból. 

Hanem mivel ugy is csak szemflileskedni 
járnak hozzája, egy-egy lóvá tevő dupe, vagy 
sikerült felültetés által adja tudtokra, hogy nem 
szivesen látatnak. 

A régi „Presse'' levelezője tehát, épen — 
midőn látogatását végezve — indulni készül, 
lép be Deákhoz egy magos állású ur (t. i. hogy 
mikor áll, akkor megüti a hat láb magosságot) 
s kérdi Deáktól, hogy ki volt ez az eltávozott 
idegen? 

Deák kedélyes humorával azt feleli neki rá : 

— Ez volt Lustkandel. — 

— Ah! — És mit akart itt? — 

— Lejött alkudozni. — 

A magos állású ur aUg is várhatta, hogy 
megint elfordithasa a kilincset. 

Sietett ostromléptekben föl a casinoba. Meg- 
állhatta, hogy odáig senkinek sem szólt ; de ott 
aztán megadta magának azt az elégtételt, hogy 
egy ily fontos újságot, a mit ő tudott meg első 

kézből, mentül nagyobb dimensiókban elterjeszt- 
hessen. 

Ott whisztezett pedig egy asztalnál három sima 
homlokú öreg xirral egy szintén sima homlokú 
iSjn ur, ki a jól értesült hir szerint, ugyancsak 
a régi ,, Pressének" volt, de „titkos,*' levelezője. 

Hát a mint meghallja Szemfiil ur ezt a 
hirmondást ott a háta mögött; egyszerre elő- 
veszi a fogfájás; engedelmet kér: 8 egy kicsit 
haza megy, kreozot-olajat kell gyapottal a fo- 
gára tenni, de mindjárt visszajön, addig játsza- 
nak strohmandlival. 

Onnan pedig aztán vágtatott egyenesen a 
távirda-hivatalba táviratozni a „Pressének" : 

^yPest Lustkandd hier. Mit Deák vMerhan- 
ddt. Beste Quelle. Resultat gleich erfahreJ^ 

Mire visszatért a casinóba, már akkor Deák 
maga is ott volt ; ott ült mint rendesen, a zöld di- 
vánon ; körülötte egy csoport ismerős, a kik 
többé-kevésbbé hangosan mosolyogtak valami 
fölött, 

Szemfiil ur letilt az elhagyott helyére, s 
mig a kártyákat fölszedé, odahegyezte a fü- 

lét, hogy mit lehetne még többet is megtudni 
erről a tárgyról? 

Hát már akkor a magos állású ur maga 
beszélte ott a többieknek naiv boszankodással, 
hogy milyen szépen fellovalta ö a publicumot 
ezzel a Lustkandellel ; s hogy felültette öt ma- 
gát is Deák a magos lóra! 

Szemfíil urnák egyszerre belenyillalott me- 
gint a fogába a fájás, pedig épen ,,sans atout'^-t 
mondott. 

Ott hagyta újra a whis^tet; fiakkerbe veté 
magát, nyargalt a telegrammja után; „halt's'n 
auf!" 

Gyorsan utána a másikat, mig ki nem 
nyomtatják azt az els5t! 

„Ist nich wahr. Kein Lustkandl. 
Deák macht nur Faxén!" 

Deákot pedig a magos állású ur komolyan 
kezdte fenyegetni, hogy ö nem bánja, de már 
most ezzel mijaden újság tele lesz, hogy Deák 
Lustkandellel egyezkedik. oka nem lesz. 

— Nem tesz semmit, monda Deák nap- 
éj egyenlítői flegmájával, — majd dementiro zzuk ! 

A sok gomlu^ dolmány. 

Deák Ferencz a forradalom után kérdeztet- 
vén, mit szól az újonnan behozott kormányzási 
rendszerről, ezt válaszolá: 

— Nekem az egész ugy tetszik, mint a 
sok gombu huszár, ki midőn dolmányán egy 
gombot hibásan gombolván be, mennél tovább 
í^aegyj annál inkább észreveszi, hogy rendetlen- 
ségbe jött begombolásával, és kénytelen az egé- 
szet fel-, és újra begombolni. — 



J 

A zsidók egyenjogu^tisa. 

Deák . maga mindig föltétlen barátja volt a 
zsidók teljes egyenjogusitásának. 

Miért? magától értődik. 

De sokkal inkább ismerte korának elfő- 
gultságát e kérdésre nézve, semhogy a siker 
koczkáztatásával idö előtt szőnyegre hozta volna. 

Azonban 1865-ben az országgyűlés megnyi- 
tása előtt megkérdeztetvén, már oda nyilatko- 
zott, hogy „első sorban mindig a közjogi kér- 
dés megoldása áll; de ha ez sikerül, akkor a 
zsidók egyenjogusitása minden esetre azon sür- 
gős ügyek közé tartozik, melyek már többé el 
nem halaszthatók. A jog- és igazságnak — ^7- 
mond — elvégre is győznie és mindenben 
győznie kell.'* 

Igen, de a közjogi kérdést magát is csak 
1867-ben lehetett megoldani. Na, már annyira 
a mennyire. 

így hát a zsidók egyenjogúsítását is csak 
azután lehetett törvénybe igtatni. 

De magát az egyenjogusitás eszméjét és 
szükséges voltát Deák már jóval korábban, és 
pedig az 1866-ki országgyűlés első feliratában 
megpendítette. 

Söt febr. 23-án hatalmas beszédet is tartott 
a felirat következő passusa mellett: 

,, Mélyen érezzük mi, hogy szellemi érde- 
dekeink tekintetében is még sokat kell pótolni 
és javítani törvényhozásunknak. 

,, Igyekezni fogunk, hogy e részben is telje- 
síthessük, a mit a haza közjava kíván s polgári 
kötelességünk parancsol. Működéseinkben az 
alkotmány alapelveiből kiindulva, irányadónak 
fogjuk mindenkor tekinteni az igazságot és mél- 
tányosságot, a hon polgárainak minden osz- 
tályai iránt, vaüás' és nydvkülÖTibség nélkUlJ^ 

Látni való, hogy ez a pont egész átalános- 
ságban van tartva; nagyon is rá fért a bővebb 
magyarázat. 

Deák febr. 23-kí beszédében oda-magya- 

rázta tehát, hogy ö ezt a pontot a zsidókra 
érti. „Mi is ugy értjük!" viszhangoztatá az 
országgyűlés. 

Deák beszédének azonban históriája, és 
pedig sokkal pikánsabb históriája van, semhogy 
itten szép szerivel elhallgathatnék, 

Deák Ferencz ugyanis már korábban a 
Deák-körben elmondta (őszintén, bátran, hogy a 
feníebbi idézet alatt a zsidók egyenjogúsítá- 
sát érti. 

Azt sem hallgatta el, hogy az országgyűlés 
nyilvános ülésében hasonlóan hangsúlyozni kí- 
vánja, miszerint ama sorok egyenesen a zsidók 
egyenjogúsítására vonatkoznak. 

A kör jelenvolt tagjai észrevétel nélkül fo- 
gadták Deák e kijelentését. 

Ez már magábap véve is vívmánynak volt 
tekinthető. 

Jókai, eme par excellence barátja a zsidók 
egyenjogúsításának, idö köbben találkozik egy 
fiatal mózes- vallású magyar journalistával, s 
örvendezve beszéli el neki, hogy Deák miképen 
nyilatkozott a körben. 



\ 



A fiatal iró természetesen magán kivül volt 

örömében. 

Nem csoda tehát, hogy mint különben is 

országgyűlési tudósitója egy politikai kőnyomatu 
lapnak, febr. 23-án ideje-korán megjelent az 
ülésen és feszült figyelemmel kisérte a tanács- 
kozás menetét, várva-várván a Deák beszédét. 

Deák az általános vita befejezése előtt oly 
hatalmas beszédet tartott, hogy kivétel nélkül 

minden oldalról siettek a követek öt üdvözölni. 

> 

A karzatokon nem egy főrangú hölgy szép 
szemeiből peregtek a könyek. 

Hanem Deák e beszédben egy kukkot sem 
szólott a zsidókról. 

S a hatás után itélve, melyet beszéde szült, 

természetes volt a föltevés, hogy a feliratot 
a részletes vitában ellenmondás nélkül elfogadja 

az országgyűlés. 

Deák az első pár pont felolvasását végig 

várta még türelmesen ; de a mint hallotta, hogy 

minden pont általános „elfogadjuk^^-kiáltással 

üdvözöltetik ; kiment a buflfetbe pihenni s restau- 

rálni magát, és ment vele együtt az országgyű- 
lési tagok nagy része. 

Az idö különben is már későre járván, 
Deák hozzá látott egy frugalis villás-reggelihez. 

Benn a teremben az alatt javában folyt a 
felolvasott alineák egyhangú megszavazása; mi- 
dőn a mi fiatal zsidó joumalistánk rémülettel 
hallja az irói karzatról, hogy a jegyző a felol- 
vasással már-már a zsidókat illető passushoz ért ; 
és Deák? — épen adomázgatni kezdett kinn a 
büffetben a villás reggeli mellett. 

Mit csináljon? mit csináljon? 

Kapja magát, kisiet az előcsarnokba, hol 
először is Jókaival találkozik. 

— Nemde ön mondta nekem a minap, hogy 
Deák a zsidók egyenjogúsítása érdekében ma 
beszédet fog tartani? — kérdi a fiatal zsidó. 

— Igen! 

— No, azt hallottam felőle, semmi sem lesz 
belőle. Hiszen Deák nincs a teremben! ^ — 

— ügy? Deák nincs a teremben? — kérdi 
Jókai s azzal ott hagyta a fiatal zsidó jouma- 
listát a faképnél s oda sietett Deákhoz. 



— M 79 ^^— 

Deák épen javában falatozott. 

— Te, most épen a zsidók egyenjogúsítá- 
sáról van benn szó. Hát te itt tartasz beszédet 
mellette? — kérdé Jókai faiunorral. 

Deák nem válaszolt, hanem még be sem 
nyelte a szájában lévő sódar-szeletet, s mintha 
„ágyúból lőtték volna ki" oly gyorsan rohant 
fi terembe és .tartá emlékezetes febr. 23-ki be- 
szédét a zsidók egyenjogúsítása mellett. 

A ház szótlanul fogadta Deák nyilatkozatát 
^s el- a felirat fennidézett pontját . Qui tacet 
45onsentire videtur. — Csak látszik! — 

Midőn az ülésnek vége volt, kérdi Deák a 
„tiszteletbeli zsidótól," Jókaitól: 

— Nos fiam, meg voltál-e ma velem ele- 
ngedve ? 

— Nagyon, — válaszolt Jókai érzé^tel- 
jesen. 

— Megvagyok győződve, hogy más nem 
mondhatta volna el e beszédet ellenmondás nél- 
kül; de én már elég ,, öreg" vagyok; tőlem már 
semmit sem vesznek rósz néven! — veté utána 
Deák nem minden megindulás nélkül. 

Pedig nem annyira „öregsége'* mint 
„népszerűsége" némitá el az egyenjogusitás 
vak ellenfeleit. — 



Választási tréfa. 

Töredék egy újra jelölt 1861-ki képviselő 
beszédéből : 

„Tisztelt választók! Hogy engemet mennyire 
szeret Deák Ferenc z, azt mindjárt elmondom. 

Én mindig gyűlés ntán almát szoktam 
venni a muzeimi szögletén a kofától. Egyszer 
elfelejtettem, s a mint a vendéglőben össze- 
találkoztunk Deákkal, a nagy hazafi egy almát 
vett elő zsebéből és monda: „láttam, hogy ma 
elfelejtettél almát venni, ime, én vettem a szá- 
modra, s utánad hoztam." 

Az ellenjelölt jónak látta ily előzmények 
után visszalépni. 

Deák fog beszélni. 

Minthogy az egész ülés alatt lehetetlen végig 
kiállni Asvárus kemenczéjében, vulgo a képviselő- 
házban, a mulatságot ; a képviselők egy része 
az alatt, mig valamit fölolvasnak, vagy mig a 
diaboli minorum gentium perorálnak, ki szokott 
menni a hűs folyosókra. 

Az elnöknek aztán van két billentyűje, ha 
az egyiket megnyomja, a jobboldalnak, ha a 
másikat a baloldalnak kezd el szólni odakinn a 
csengettyű. 

A telegráf-jelek a következők: 

Egyszer csengetés : kezdődik a tárgyalás ; a 
kinek tetszik, bejöhet. 

Kétszer csengetés jpbbra is balra is: sza- 
vazás lesz, felállás és tilvemaradás szerint. Tes- 
sék bejönni. 

Háromszor csengetés jobbra-balra: Deák 
Ferencz fog beszélni. 

Erre aztán bemegy mindenki, akár milyen 
hőség van a teremben. 

6 

Deál: Ferencz a könjrvárusnál 

Mióta Csengery becses munkájában, a „ma- 
gyar szónokok és államférfiak'* könyvében Deák 
Ferencz, társadalmi föllépésének modora, parla- 
mentaris vezérkedésének egyszerű és mégis hő- 
ditó taktikája, minden szóvirágtól óvakodó be- 
szédének megkapó hatalma már évtizedek előtt 
méltányolva lön ; igen gyakran mások is megkí- 
sérelték, e nagy magyar politikus lelki arczulatának 
minden tekintetben hfí másolatát papirra dobni, 

E kísérletek egykoron érdekes adatokul 
fognak szolgálni egy magyar Maculay számára, 
ki hivatva lesz, Deák egészen teljes képét át- 
szolgáltatni a történelemnek, az emberiség e ta- 
nitó-mesterének. 

Mi ez úttal csak Deák kedélyes vonásai 
közül óhajtottunk néhányat nagyjában vázolni 
és együvé gyűjteni. Legnagyobb mérvben ke- 
délyes pedig Deák, ha — a mi sokszor meg- 
esik — könyvárusánál időzik. 



A kön^svárus Ráth Mór, e derék és haza- 
fias kiadó, ez úttal legelébb is egy „közös^^ állam- 
férfi (ha nem csalódunk, Beust államkanczellár 
és külügy ér) élet- és jellemrajzát teszi elébe, 
mely csak a minap került ki sajtó alól. 

Deák figyelmére sem méltatja e könyvet, 
megjegyezvén : 

— Még él8, még folyvást hivatásuk szol- 
gálatában müködö egyének élet- és jellemrajzai 
vagy részrehajló snnogatás, vagy szántszándékos 
ferdítés által válnak élvezhetlenekké. Korunk 
történetírójának alapos, higgadt bírálattal kell 
munkához fognia, ha hivatásának lelkiösmerete- 
sen akar megfelelni. Mert ha a múlt idők tör- 
ténelme a források ritkasága miatt látszik héza- 
gosnak ; ugy napjainkban a történelem, épen 
ellenkezőleg, a legellentmondóbb források bő- 
sége által válhatik igen könnyen zavarossá. — 

E szerfölött találó megjegyzését Deák egy 
ismeretes adomával illustrálta ; s miközben jóizü 
kedélyességgel elbeszélte, meglátszott rajta, hogy 
neki magának is jól esik e vidor emotio. J 

Az adoma pedig azon egyszerű angol tör- 

6* 

ténész életéből volt merítve, ki — mint tudva 
van — sok évi búvárkodás után kétségbe esett 
a fölött, hogy ö a múlt történelmét valaha tel- 
jes hűséggel és tárgyilagossággal elbeszélhesse; 
mivel egy utczai csetepatét, melynek 'ó maga is 
szemtanuja volt, különböző emberek, kik hasonló- 
képen szemtanúi voltak, egészen különböző 
módon s egymástól merőben elütő okadatolás- 
sal beszéltek el neki. „Ha — ugy mond — 
egy szemem láttára történt dolgot is oly sokféle- 
és ellenkezőképen lehet előadni ; hát még a múlt 
eseményeit, melyekre nézve saját tapasztalatom 
ellenőrző, helyreigazító ébersége teljesen hiány- 
zik?!'' — 

Saját tapasztalataiból is felhozott Deák egy 
megfelelő esetet; fölemlítvén amaz emlékérmet, 
melyen Kossuth Lajos születése az 1808-ik 
évre tétetik. 

— Már pedig — folytatá Deák — Kossuth- 
nak idősebbnek kellet lennie, mert a midőn 
én tizenkilencz éves koromban feljöttem 
Pestre jurátuskodni ; ekkor Kossuth már javá- 
ban jurátuskodott. Kossuthnak tehát okvetlenül 

idősebbnek kell lennie nálamnál, ki aránylag 
véve szerfölött fiatalon kezdtem jurátuskodni. 

Kossuth Lajos csakugyan nem is 1808-ban, 
hanem tudvalevőleg 1802-ben született. 

Erre Ráth is elbeszél egy ide vágó esetet, 

— Egy nem rég angol nyelven megjelent 
útirajzban — ugy mond — szerző elbeszéli a 
„vas tuskó'* meséjét, melyet állitólag tőlem hal- 
lott, s hozzá teszi, hogy törött angolossággal 
adtam elő neki. Az én „vas tuskó *'-czégem 
tudvalevőleg egyszerű utánzata a bécsi hason- 
nevű vas-emléknek, s bizonyosan tudom, hogy 
sem töredezett angolossággal, sem másképen 
senkinek, s tehát az útirajz szerzőjének sem 
beszéltem el egy ilyen tartalmú mesét. Ezt 
nevezik aztán útirajznak. — 

Deák megvigasztalja őt egy adomával Vas 
Gereben életéből, ki egyszer nagyobb társa- 
ságban egy kalandot beszélt el, mely közte, mint 
állítólagos vegyész és egy más magyar vegyész 
közt adta elé magát 

„S hogy hivták a másik vegyészt?*' kér- 
dezek tőle többen. 

„Nendvich nek'*, feleié Vas Gereben min- 
den zavarodás nélkül. 

Mire a történetesen jelenlévő Nendvicha 
vendégek hahotája közt nyilatkoztatá ki, misze- 
rint ,,ö nem emlékszik reá, hogy a kérdéses 
kaland közte és Vas Gereben közt valaha le- 
folyt volna*'. 

— Az ember mindig hasonló veszélyben 
forog — tévé utána Deák nevetve — ha t. i. 
nem mond igazat. 

Ráth Abray uj mtivét, „regényes korrajzok 
az 1848— 1849-ki évekböl'S teszi elibe. 
Deák ezt is félre téteti. 

— Mert — ugy mond — elég részem volt 
nekem az 1848 — 1849-ki évek ugy regényes 
mint épenséggel nem regényes történeteiben. 

Véletlenül Feydeaunak egyik regénye akad 
a kezébe ; erről is elmondja észrevételeit, és azon 
alaposság, melylyel Kock regényeihez hason- 
lítja, azt gyanitatja, hogy mind a két szerzőt 
behatóan ismeri. Feydeau nemcsak sikamlósabb- 
nak látszik előtte^ hanem minden erkölcsi tar- 
talmat nélkülöző írónak is. 

Szólt még a magyar időszaki sajtó mérté- 
ket haladó termékenységéről; s miután Arisz- 
totelész ,,Politikája"-nak egy ujabb magyar for- 
ditását és Gotha „állam-naptárának^* legújabb 
évfolyamát magához vette volna, Deák szívé- 
lyesen bucsut vesz könyvárusától. 

A könyvárus Deákot legjobb vevői közé 
sorozza. » 

Deák a legelső is, ki újév után azonnal 
rendbe hozza könyvárusi számláját. 

Valóságos élvezet Deákot hallgatni, midőn 
kedélyességének varázsát fejleszti ki. Ilyenkor 
órákig elhallgatná az ember. Legyen az a mit 
mond, akár egy vidor, zamatos anektoda; akár 
egy tanúságos, mély és tartalmas észrevétel. 

Csoda-bogarak. 

Deák tudvalevőleg gyakran érzi szintén a 
nagyság terhét. 

Sok zaklatásnak van kitéve. 

Mindig számos levelet kap, most hódolók- 
tól, majd bolondoktól. 

Erdélyből „Mátyás király" aláírással kap 
gyakran levelet, melynek irója panaszkodni szo- 
kott, hogy kibocsátott pénzjegyeit nem veszi el 
a nép." 

Másféle bolondok pedig politikai tervekkel 
állnak elő. 

A minap meg egy tisztes vidéki férfiú állí- 
tott be hozzá, s egy lepecsételt iratcsomagot nyilj- 
tott át Deáknak, kérve, hogy befolyásánál fogva 
eszközölné valamely lapban leendő kiadatását. 

„Ha elolvasva, méltónak találom a közlésre 
— feleié Deák, — akkor majd elküldöm vala- 
melyik szerkesztőséghez . " 

Azzal az idegen, ki épen nem a hóbort o- 

8ok osztályába tartozott, meghajtá magát és tá- 
vozott. 

Deák azonnal fölbontá a csomagot. 
A benne lévő czikk ezime ez volt : 
„Kárhoztatás Deák Ferencz ellen". — 
A jelenlevők azt hitték, hogy sottis lesz 
az egész. 

Deák olvasni kezdte hangosan, szokása 
szerint. 

Hát a czikk az elképzelhető legnagyobb 
dicséretekből áll a nagy hazafi fényes elméjéről, 
szilárd jelleméről és bölcs politikájáról, s e so- 
rokkal végződött : ,, egy van csupán, a mit benne 
kárhoztatni lehet, hogy nem nősült meg s 
magához hasonló fiakat nem nevelt a hazának." 
Deák mosolyogva jegyzé meg rá: 
— Ha elgondolom, milyen vén ránczos 
arczu feleségem volna mostan; majdnem kibé- 
külök fiatalkori mulasztásommal, hogy nem nő- 
sültem meg. — 

llosás van. 

f 

1867-ben, épen azon napokban, midőn 
Deák „közös ügyi" javaslata fölött folytak he- 
ves viták az országgyűlésen ; találkozik vele egy 

derék „magyar gazdasszony" s kérdezi: 
„Miért nem látogat már meg?*' 

— E napokban már lehetetlen — feleié 
Deák; — most én ugy vagyok mint a házi- 
asszony, midőn nagy mosás van. — 

De hiszen ugyancsak mosták is az Ö 
munkálatát akkoriban az országgyűlés ellenzéki 
szónokai! — 

Találó felelei 

Az ötvenes években egyszer valamelyik 
bécsi centralista, némelyek szerint pláne Bach 
államminiszter találkozott Deákkal. 

A miniszter a magyarok szenvedőleges 
ellenállásáról szólva, azon meggyőződésének 
adott kifejezést, hogy a számra nézve gyöngébb 
magyar előbb utóbb is íöl fog olvadni a mü- 
veit német népben. 

— No, én más véleményben vagyok — 
felelt Deák; — de ha a magyarnak a szláv 
vagy német elem általi elnyeletés közt kellene 
választania, bizonyosan ez utóbbit válasz- 
tanám. Csakhogy én azt hiszem, miszerint ez 
még messze van. 

— No, akkor nem látom át, miért vona- 
kodnak mindjárt ráállani arra, mi egyszer, ha 
később is, de mégis okvetlenül be fog követ- 
kezni? — felelt a miniszter. 

Deák percznyi hallgatás után igy szólt: 

— Excellentiád bizonyosan jó keresztény, 
és rémeli hogy az égbe juthat. Mégis kétkedni 
bátorkodom, hogy azért excellentiád örömes- 
tebb menne oda ma, mint holnap. — 

A miniszter se firtatta tovább ezt az eszmét 
Deáknál. 



JÓ tanács. 

Pest városát még nem is környékezte a 
muszka, s már is Metz és Paris sorsára jutott. 

A terézvárosi alkapitányságnak ugyanis bi- 
zalmas utón bejelentették, hogy bizonyos K — ez 
nevű egyén a külsÖ-aradi utczában lévő bekerí- 
tetlen Andrássy-féle telken egy lónak a csont- 
vázát ásta el. 

Vizsgálat indíttatván, kisült, hogy ugyan- 
csak e ló húsa egy műhelyét pincze-helyiségben 
tartó St — r nevű kolbászkészitöhez, vulgo virstlis- 
hez került, ki azt kolbász-töltelékül használta 
fel, s e czélra már több izben egy Újpesten lakó 
E — r nevű virstlistöl is vásárolt már lóhúst. 

Miután pedig' a lókus felhasználása csak 
orvosrendöri szemle után s csakis engedély mel» 
lett és csakis azon esetben történhetik, ha az 
állat erőszakos halállal múlik ki, ezek a jó urak 
pedig a különféle bajokban természetes halállal 
elpatkolt gebék húsát adták el kolbász képében 
a szatócsok- és korcsmárosoknak, mind a hár- 
mukat becsípték. — 

E nevezetes alkalomból a ,,Hon" egy Deák- 
adomát közöl. 

Az „öreg ur*S köztudomás szerint, nyáron 
igen szereti a városligetet. 

Nem különben a mágnás-urfiak is, kik ott 
lóhalálában kocsikáznak a körönd körül. 

Egy szép nyári napon egy ily nagyúri 
kocsi szörnyű sebességgel rohant, more patrio 
nem tekintve sem jobbra, sem balra, sem előre, 
s neki hajtott egy ott ácsorgó kis fiúnak. 

Bizonyosan összetiporja az ijedtében moz- 
dulni sem tudó fiút, ha abban, a pillanatban 
meg 'nem ragadja karjánál valaki, s el nem 
rántja a lovak elöl. 

Az a valaki Deák Ferencz volt. 

Pár nappal azután bekoczogtat hozzá egy 
szegényes külsejű ember s igy szól hozzá: 

,,Uram! ön megmentette gyermekemet. A 
ssKoIgálat, mit nekem tett, sokkal nagyobb, ma- 
gam pedig sokkal szegényebb vagyok, semhogy 
meghálálhatnám. Hanem hála fejében szolgálok 
önnek egy jó tanácsosai'*. 

— S mi volna az ? — kérdé az ,,öreg nr'' 
mosolyogva. 

„Én m'am, virstlis vagyok s azt tanácslom 
önnek, hogy nyáron ne egyék virstlit!" 
Mondta s távozott. 

Az már most a kérdés, hogy nem volt-e 
a derék tanácsadó a föntebbi virstlis ek közül az 
egyik? ? — 

Vogt felolvasásai. 

1869. deczember hó vége felé általános iz- 
gatottságban tárták Pest közönségét Vogt Ká- 
roly, ez európai hiríi tudós, felolvasásai az 
„emberi nem rokonságáról a majmokkal^ S 

Leszállott az őstörténet sötét aknáiba, s 
onnan hozta fel bizonyítékait. 

~A nap érdeke akkoriban benne közpon- 
tosult. 

Ámbár eleintén — meg kell vallani — 
nem igen felélt meg a felcsigázott várakozásnak. 

Hallgatósága ugyanis azt várta, hogy fel- 
olvasásait következőképen fc^a bevezetni: 

„Uraim és hölgyeim, mi mindnyájan maj- 
mok vagyunk!" 

S erre aztán előszed néhány vigyorgó ko- 
ponyát zsebéből, s ezekből oly tisztán mint a 
nap bebizonyitandja az emberiség majomiságát. 

Föltették felőle, hogy végre a részletek be- 
bizonyítására térend át ; s a jelenlevőket kttlön- 



külön egyenkint megvizsgálván, a következő hí- 
zelgő bókkal fog kedveskedni: 

,,Uram, ön a gorilla-fajhoz, asszonyom 
kegyed a mandrillák közé sorozandó; ön egy 
braziliai bögöncz és egy orangutáng faj-vegyii- 
léke!** — 

S e végre a közönség már jó eleve igyeke- 
zett megbarátkozni majomiságának eszméjével. 
Mindenki kezdte belátni, hogy a majom tulaj don- 
képen genialis egy állat, mely sokféle tehetsé- 
gekkel van megáldva. Kitünö utánzó képességé- 
nél fogva született szinész; a lábak hiánya s 
kezeinek fölöslege folytán zenész, s mintegy te- 
remtve látszik lenni arra, hogy a zongorán négy 
kézre játszék. Bohókás bukfenczei pedig a világ 
valamennyi clownjainak elérhetlen mintaképévé 
teszik stb. stb. 

Közönségünk szemeiben tehát a gondolat 
nem volt többé sem rémületes, sem különös, hogy 
egy ily nagy ügyességű intelligens álattal jöhet 
rokonságba* 

Ha valakit majomnak neveztek, az 
többé rá nézve nem volt sértés. 

S a közönség ugyanazon élénkséggel özön- 
lött Darwin és Vogt Károly majmához, mint 
előbb vasámaponkint az állatkert majom- 
háza felé. 

Azonban mennyire kiábrá^dult a közönség 
Vogt első felolvasásain! A majomnak még csak 
nevét sem hallották emliteni. Vogt, első fel- 
olvasásain ugyanis a kőkor titkait fedezte föl. 

Azonban később mégis csak áttért a maj- 
mokra is. 

Monda, hogy Ádám apánknak majomtól 
való származása teljesen megegyez a bibliai fel- 
fogással. 

Isten ugyanis a nőt — a biblia szerint — 
Ádámnak egy oldalbordájából alkotá. 

A mai embernek tehát egy oldalbordával 
kevesebbje van, mint Ádám ősapánknak lehetett. 

Nekünk van tizenkettő; de neki, a mon- 
dottak szerint, tizenhárommal kellett birnia. 

Ámde az egész állatvilágban egyedül a 
chimpanse majomnak van tizenhárom oldal- 
bordája; ergo . .• . a többi önként következik. 

Egy szellemdus szomszédom erre azon gonosz 

megjegyzést tette, hogy Ádám is csak álmában 
tűrte, miszerint az úristen asszonyt csináljon 
egyik oldalbordájából; ha ébren van, bizonyára 
protestál vala e kényes sebészeti műtét ellen, 
mely az ö rovására hajtatott végre. 

Ugyancsak e szomszédom, ki egyszersmind 
országgyűlési képviselő, beszélte el nekem a 

« 

következő, V o g t r a vonatkozó D e á k-adomát : 

Deák hallja, hogy az egyik miniszter nem 
szereti Vogtot; mert hát ez pénzért tart fel- 
olvasásokat mindenfelé. 

— Komolyan haragszol Vogtra ? — kérdi 
Deák tőle. 

— Bizony! — felelt amaz. 

— Meghiszem azt. De nem azért haragszol 
te rá, — jegyzi meg a jobboldal vezére mo- 
solyogva. 

— Hát ugyan miért ? — kérdi ő excellen- 
tiája. 

— Hát csak azért, mert Vogt elárulta 
családi titkaidat. — 

Megalakulás előtt. 

1866-ban, az országgyűlés első üléseinek 
egyikében történt az elbeszélendő eset. Az or- 
szágos üléseket akkor még a Múzeum nagy ter- 
mében tartották. 

A „tisztelt ház" még nem alakultmeg 
Az ülés tehát mértéken tul zajos volt. 

De szóljon helyettünk itten legkitűnőbb 
Íróink egyike, ki a föntebbi ülést mesterileg 
ecseteli egyik országgyűlési csevegésében. 

Habár a Deákra vonatkozó adomát meg- 
előző észrevételek és leirások nem tartoznak is 
szorosan a dologhoz ; adjuk mégis, mivel a rend- 
kivüli elevenség és szingazdagság, mely rajtok 
végig ömlik, csak emelik a leirandó adoma finom 
komikumát. 

* • * 
A derék had még nem ereszkedett csatába, 

a nagy lövegek még csak amúgy próbálkozás 



7* 



100 



végett, vadászműkifejezés szerint „kilobbantásul'^ 
szólaltak meg. 

Mondhatnók ugyan, hogy nemcsak a ma- 
gyar, de az öt világrész összes képviselőházának 
legnagyobb lövege is megszólalt már, ha ngyan 
a hang és nem a „horderö" után mérnék a par- 
lamenti csataágyuk nagyságát. Mert hogy a 
merre a nap kél és áldozik, létezzék oly hatal* 
mas torok, mely a csatavészek világrenditö du- 
lakodásait jobban tulkiáltani képes legyen, mint 
a mi par excellence népemberünk, s országos 
szónokunk, Besze János bácsink, illetőleg hon- 
atyusunké — azt, ugy hisszük, látatlan vagy 
hallatlanban is kimondhaljuk. 

Volt szerencsénk már e házrengető, hatal- 
mas dörgedelemben részesülni az igazolási viták 
alatt. Aggódva tekinténk a ház födelére és oldal- 
falaira, és nem kevés megnyugvásunkra szolgált 
észrevenni, hogy a múzeum nagy termének egész 
belje tiszta kemény márvány, tehát vakolatlan. 
De azért mégis ugy tetszett, hogy a tisztelt szó- 
noknak e rettentő hang hátrányára szolgál; 
Természetes ész, humor, világos, találó előadás, 

melylyel bir, sokkal nagyobb capacitás hirét 
alapitnák meg számára, ha közönségesebb hang- 
szerrel rendelkeznék. De igy mindenki csak a 
nagy hangot csodálja s az marad uralkodó ér- 
deme s fövonása, mely elnyomja, háttérbe szo- 
rítja az ékesszólás szellemi tulajdonait. E nagy 
hang miatt nem lehet ő komoly alak, s örökké 
a kedélyességnek különben kedves komikuma 
fedezi, a mi érvei hatását ellensúlyozza. Egy 
élö anachronismus ö azon boldog, dicső napok- 
ból, midőn őseink még a Rákoson tartották 
gyűléseiket. 

Hanem vigasztalja magát! Azóta hallottuk 
legszélsőbb ellentétét, báró Miske Imrét. És 
őszintén beismerjük, hogy, ha a két hang között 
kellene választani, az övét, már t. i. Beszéét 
birnók mégis tovább meghallgatni. Mert Besze 
hangja erősnek mégsem oly túlságos erős, mint 
báró Miske Imre ö méltóságáé vékonynak — 
vékony. Mindkettő egyaránt unicum, itt is jel- 
képezvén hazánk abbeli gazdagságát a sokféle- 
ségben, mely szerint benne minden föltalálható. 
A tisztelt báró különben nagy tudományosság 

hirében áll, arczából a szellem és nyájasság de- 
rűje mosolyg ránk, ö maga is jóizün együtt ne- 
vet a házzal hangja különösségén, és ö róla 
bizton föltehetni, hogy ha szól, ezt nem tündö- 
kölni vágyásból teszi, de a használni akarás 
nemes ösztönéből ; — óhajtjuk, hogy e részben 
minél több sikernek örvendhessen. Hanem ab- 
ban jó lesz hallgatag megegyezniök, hogy Beszé- 
vel közvetlen egymásután ne beszéljenek. 

Bobory a hirhedt franczia convent meg- 
átalkodottabb tagjaira emlékeztet. Nemével a 
szent dühnek beszél — mint egy dicsőült regény- 
írónk mondaná — és e magasztos düh lehet 
oka, hogy beszédéből keveset értünk, s csak 
másnap, midőn az újságban olvassuk, veszszük 
észre csodálkozva, hogy szakgatott beszédének 
mégis volt némi összefüggése, sőt hogy egyes 
erőteljes kifejezéseit méltán követte a ház — 
illetőleg a bal oldal helyeslése. Ha megjegyez- 
zük, hogy ő katholikus lelkész, s mégis ö reá 
haragszik legjobban az „Idők Tanuja", — az 
olvasó el fog igazodni politikai hitvallásán. De 
azért azt az „Idők Tanuja" sem tagadhatja, 

hogy ez ösz pap — sokat mondó, szép alak, 
kifejezésteljes arczczal, és bizonyos körülmények 
közt nagyobb szerepet is játszhatnék. 

Bezerédy László mintául szolgálhatna va- 
lódi aristocráticus alak festéséhez. Igazi sas- 
keselyarcz, mely a középkori lovagvárakat jut- 
tatja eszünkbe hátterül. Fesztelen otthonossággal, 
a nyugalom s biztonság nonchalant elegantiájá- 
val beszél. Ha ilyen ember liberális és demo- 
crata, annak aztán sokszoros értéke van. 

Ismerve Böszörményit hiréböl, a psycholog 
önkénytelen fölismeri egy pillantásra, hogy '6 
nem lehet más, mint — Böszörményi. Ha a 
halvány Cassius magyarnak születik, okvetlen 
igy néz vala ki. Fogadni merne az ember, hogy 
ha nem volna minek opponálni, soha egy szót 
sem beszélne. Boborytól abban különbözik, hogy 
mikor beszédét olvassa az ember másnap, azt 
hiszi, hogy kihagyták belőle a javát. 

Madarásznál az oppositio — hagyomány. 
Már csak azért is opponál, hogy mindenesetre 
hires elődére emlékezzünk. Pedig vannak, a 
kik azt hiszik, hogy az emlékezés nem szolgál 



-^ 104 

előnyére. Szép, csengő hangját szeretnők vala- 
kinek — másnak adni. Annál inkább, mert 
neki már arra ugy sem igen lesz szüksége, ö 
már is halhatatlanná tette magát, mindjárt az 
első ülésben, midőn felszólalt az ellen, hogy az 
országgyűlés a királyi palotában nyittassék meg. 
Azt ugyan nem mondta, hogy a tróntermet hoz- 
zák-e le a múzeumba, vagy a múzeumban rög- 
tönözzenek egy arany-trónt — fábul, — hanem 
azért föltehetjükj hogy ehhez hasonló hatású 
vagy épen meglepőbb szónoklati és államböl- 
cselmi remeket alig mutatand föl a jelen ülés- 
szak. Az mint utólérhetlen unicum marad föl- 
jegyezve az ujabbkori parlámentarismus történel- 
mében. 

Bónis a magyar kedélyesség és bonhomia 
egyik legderültebb alakja volna, ha arczán a 
jó kedv örök iQu pirja nem virulna is. Körmön- 
font, próbált régi parlamenti harczos, veszélyes 
polemikus; ügyes csalvágásaival zavarba hozza 
a gyakorlatlanabb, noha tehetségesb i§u-nem- 

zedéket. 

Ha már igy a nagyok közé tévedtünk, 

szabadjon a többi elsőrendű nagyságról is meg- 
emlékeznünk, természetesen csupán eddigi mükö- 
désökre való tekintettel. Különbem is a többi 
nagyság nem volt ennyire tartózkodó. Maga a 
ház büszkesége, a haza dicsősége — a közvéle- 
ménynek ez idö szerint „szent és sérthetetlen' ' 
bálványa — Deák Ferencz igen gyakran beszélt 
az ülésszak elején, mig a házat megalakulni és 
ugy szólván, a kellő kerégvágásba zökkenni se- 
segitette. Ez pedig ezúttal annál nagyobb baj 
volt, mivelhogy sem a kor-, sem a választott 
elnököket a maguk feladatában mintákul az 
elfogult rokonszenv sem álUthatja föl. Még az 
ősz korelnök Bemáth Zsigmond, több routinet, 
leleményességet tanúsított. • • . A választás óta 
Ghyczy Kálmán fénykora után őszinte sóhajok 
emelkedtek és Ghyczy Kálmán csak most tű- 
nik elő valódi nagyságában. . . Vannak oly 
elkeseredettek, kik e körülnjényben nemzetünk 
abbeK sajátságának nyilatkozványát látják, mely 
a nagyon erélyes önfejű Mátyás után az enge- 
dékeny Dobse Lászlót választatta velük fejede- 
lemmé ... a kin aztán ők uralkodjanak. Mi az 

ellenkező nézetet osztjuk: a magyarnak erélyes, 
szigorú, igazságos főnök kell ; és ha akadt volna 
Mátyás után egy másik Mátyás, bizonynyal azt 
választották volna. 

De a tisztes ösz Szentiványi Károly lényé- 
ben van valami oly tisztelet és kegyeletparan- 
csoló, melynek az ember mintegy óhajtja magát 
alávetni, s szinte jól esik, ha valamit elnézhet 
neki. Például megbocsájtjuk neki, egy régibb 
kor emberének, az ,, adódik vevödik féle'' con- 
jugatiót, melylyel apáink éltek, boldogabb idők- 
ben. ... Ez a patriarchális kormány, mely min- 
den kormányok közt elvégre is a legártatlanabb, 
legkedvesebb kormány. Kegyelet és rokon szenv- 
ébresztöbb egyéniséget képzelni sem lehet, mint 
a ház ezen elnökét, galambősz fejével, arczán 
atyai jószivtíség s egy szent élet boldogitó ön- 
tudatának félremagyarázhatlan kifejezésével. Igaz- 
ság és kegyelet ellen vétenénk, ha el nem is- 
memök, hogy ő tulaj donképen még a jó elnö- 
kök közé sorozható, mert senki sem állithalja, 
mintha jártassága s általán képessége hiányoz- 
nék szép feladatához; egész hátránya csak az, 

hogy előde e szerepben alighanem a tökély 
elérhető fokát közelitette meg. 

De ha kitűnt Ghyczy Kálmán, mint fölül- 
mulhatlan elnök, most mint ellenzéki szónok 
kelt nagy várakozásokat. A baloldal már lát- 
hatólag öt tekinti vezérének. Előadásában a ki- 
fejezés szabatossága által tűnik ki, annálinkább, 
mert e tulajdon jobbadán még azon szónokok- 
nál is hiányzik, kik egyébkint tudományosság, 
sőt Ítélet tekintetében is a jobbak közé tartoz- 
nak. Általán ékesszólás dolgában az ujabb nem- 
zedék valami nagyobbszerűt nem mutat föl. A 
régibb szónoki erők még mindig, magasan uralg- 
nak az ujabbak fölött. És ezek viszont szintén 
messze maradnak ama nagy tüneménytől, mely 
tán minden idők és népek legrendkivülibb szó- 
noki jelenségének mondható, kit megneveznünk 
teljesen fölösleges. A continensen mindenki elta- 
lálja, kit értünk ez elnevezés alatt. Ámbár né- 
pünk szónoknak és katonának születik, mindaz- 
által ily nagy üstökös föltünése csak századok 
multán várható. 

De ez egy rendkivüliségtől eltekintve, még 

sem állithatnók, hogy parlamenti életünkben ha- 
ladás ne volna észlelhető. A szóvirág s a szen- 
vedélyek nyelve helyett az értelemé kezd lábra 
kapni; inkább érvek mint kapós szavak s jel- 
mondatok képezik a küzdelem fegyvereit, inkább 
az értelemre mint a szivre történik hivatkozás. 
Jobban az okosságra mint szépségre törekesznek ; 
a politika minden, az aesthetica táü igen is 
mellőzve van. E különbség még a külsőségek- 
ben is nyilatkozik. A plasticai oldal csaknem 
teljesen el van hanyagolva. A kitünobbek is 
részint semmit jelentöleg, részint igen helytele- 
nül gesticulálnak, egyik a plajbásszal fenyege- 
tőzik; másik mindakét kezével magyaráz; van 
olyan, ki szüntelen egyik ujjával mutogat, mig 
némelyik a padhoz támaszkodva kezeit hasán 
tartja, vagy karjait egybefonja, majd a non- 
chalancet sikertelenül szenvelgve zsebre dugott ke- 
zekkel félig-meddig a padra ül, stb. Részünkről 
az eddig hallottak közt legtöbb kellemet báró 
Eötvös és Jókai Mór szónoki egyéniségében 
látunk. Zsedényi, Somsich, Klauzál Gábor e 

tekintetben illetőleg szónoki magatartásban a jobb 
iskola kitünöbbjei. 

Szentkirályit s Tisza Kálmánt az aristocra- 
ticus filigránság hangban, termetben és mozdu- 
latban tetszetősen pikáns egyéniségekké teszik. 
Különben mindkettő abban egyezik, hogy jobb 
hirénél. Előbbi nem oly- — pecsovics, mint a 
„Griff*' szállodában vélik; utóbbi pedig nem oly 
hőmérsékü hazárd természet, mint a szélsők több- 
nyire lenni szoktak, s mint a minőnek a távol- 
ból képzelik. Tisza K. tanulmányozó s higgadt 
gondolkozó fő, s inkább honfi-aggodalom, kétely, 
scrupulus teszik szélsővé, ami annál valószinfíbb, 
mert izgatónak nem született. 

Tökéletlen volna képünk, ha meg nem em- 
lékeznénk a nagy — zajról is, mely képviselő- 
házunkban rendesen uralkodik. Ez az, a miben 
az idegen, s főleg lajthántuli ,,gemaszregelt'' . 
szomszédunk leginkább megbotránkozik. Pedig 
ha ez általán gondolkozónak tartott nép ide lá- 
togató professorai kissé utángondolkoznának, az 
egészet csak igen természetesnek találhatnák. 
Először: e zaj a magyarnak természetéből foly; 

lármás nép voltunk mindig mindenben; lármá- 
val mulatunk, lármával harczolunk, és zajgunk^ 
még ha búsulunk is. Azután, ha mi ezer év 
óta, s illetőleg öröktől fogva rendörgyámság 
alatt álltunk volna, mint lajthántuli szomszé- 
daink, talán heves bövérünk daczára is valami- 
vel kevésbé lármásak, de olyan csöndesek még 
akkor sem volnánk, mint ök. A nép, mely több 
századon át szabad ég alatt lóháton választotta 
királyát, mig sok más nemzetbeli hetmant s 
kreishauptmant sem maga tehetett, — ily nép, 
melynek egyszersmind főerénye a harcziasság, 
nem ülhet oly csöndesen helyén órahosszat, mint 
egynémely rögtönzött és csak ugy előparancsolt 
provinzlandtag szobatudósai, tépelődő professorai, 
tudákos doctorai, vezényszóhoz szokott rutén 
•marionettejei. 

A magyar országgyűlésnek egyik jellemző 
sajátsága a derült, nyájas fesztelenség, viharzó 
zaj; hanem azért szigorú fegyelmezettségét ma- 
gok centralista elleneink is irigyelve ismerik el. 
Majd mikor ők ennyire fegyelmezettek lesznek, 
ők is valamivel zajosabban játszhatják a parla- 

mentesdit. Még most azonban zöld asztaluk igen 
hasonlít az — iskolapadhoz. 

Nagy szokott tehát lenni a zaj a magyar 
országgyűlésen. 

De oly éktelen, egethasogató zsivajnak, 
mint a minőnek az országgyűlés megalaku- 
lását megelőző ülésen voltunk szánandó füU- 
tanui, még itten sem hallottunk az előtt soha. 

Hiába rángatta a korelnök a csengettyűt 
kétségbeesetten. Hiába igyekeztek a higgadtabb 
képviselők szóhoz jutni; hiába az erős torkuak 
a zajt tulkiáltani, hogy e czéltalan és értelmet- 
len zsivajnak véget vessenek. Mind hasztalan ! 

Ekkor fölkél Deák. 

Egyszerre néma csend. Mintha igézet fogta 
volna el a zajongókat. 

— Ha — úgymond Deák, — ha a ház 
már megalakult volna; egy sürgető indítványt 
volnék eléterjesztendő. 

Mindenki várakozásteljesen leste Deák indít- 
ványát. 

— Indítványoznám ugyanis — folytatá — 
hogy „hallgassuk ki egymást!'' — 

Tartós derültség volt rá a képviselők válasza. 
De a zaj mégis rögtön lecsillapult. 

így Deák egy találó élczczel elérte azt, 
mit sem az elnök csengettyűje, sem a többi 
rendszerető képviselők erőlködése nem volt ké- 
pes elérni. 

Deá^k Ferencz jóslata. 

A büntető- és javitórendszer kidolgozásával 
megbízott országos választmány tagjai 1841. 
november havában Pestre érkeztek. 

Köztük Deák Ferencz. 

Az országos választmány a legfeszültebb 
figyelem és legélénkebb rokonszenv tárgya volt. 

A nép már kezdte akkoriban kijelölni em- 
bereit, kiknek lelkületétől, gondolkozásától és ké- 
pességeitől oly féltékenyen ápolt reményeinek 
teljesültét várta. 

Kossuth Lajost még csak akkor kez- 
dette a hir szárnyára venni. 

A nemzet érzelmei iránta még csak alig 
ébredező-félben voltak. 

A nép teljes bizalma, rokonszenve, szere- 
tete, már akkor egyedül Deákban közpon- 
tosult. 

8* 

Deák felé fordultak titkos reményei, jogos 
óhajtásai. 

De nem igazolta-e már akkor minden lé- 
pése, minden nyilatkozata ama páratlan köz- 
bizodalmat, mely ly el öt, mint Washington 
előtt és után senkit, az ezer meg ezer osztály- 
és érdekámyéklatokból álló nemzet fölkarolta 
és haladásának fölkent vezérévé szentelte?! — 

Deák Pestre érkezése uj és rég óhajtott al- 
kalmat nyújtott a főváros minden rangú és rendű 
közönségének, hogy szeretetük- és tiszteletüknek 
iránta fényes tanújelét adhassák. 

Tisztelőinek megszámlálhatlan sokasága no- 
vember 28-án esti tiz óra után roppant töme- 
gekben sereglett össze, öt fényes és imposans 
fáklyás zenével megtisztelendő. 

A haza „bölcse" már akkor az „angol 
királyné" -nál, a kis-hid- (most Deák-) utczára 
nyiló kapu fölötti erkélyes szobákban vojt el- 
szállásolva. 

A ,,dom MigueP' nevét viselő magyar gyalog- 
ezred kitűnő zenekara éjjeli tíz órakor már a 

^nagy vendég" ablakai alatt állott, az utcza 
közepén nagy négyszöget képezve. 

Valami egy negyed tizenegy felé hosszú 
. lángfelhök vonultak el az uri- és váczi-utczai 
epületek fölött, s nemsokára megérkezett a száz 
meg száz magosán fellobogó fáklyát vivő i^u- 
ság, jobbadán magyar diszruhába öltözve és dél- 
€zegen fölkardozva. 

A tengerként hullámzó népsokaság, mely 
a kis-hid-utczán innepélyes hangulatban végig 
toloiigott, csak nagy nehezen birt a fáklyások- 
nak helyet csinálni, kik a zenekar köré csopor- 
tosulva, szintén óriás négyszöget alakitottak. 

Ez megtörténvén, megzendültek a „Rákóczi- 
induló" lelkesitö hangjai, melyek közé dörögve 
vegyültek az összegyűlt ezreknek harsány éljen- 
zései. 

Ekkor kilép D e á k az erkélyre. Több nagy- 
hirü tisztelője és magos rangú tagtársa fedetlen 
fíJvel követte üt 

Deák nyájasan üdvözlé az öt ismét és ismét 
éljenező sokaságot. 

^Egyszerre csak a zene elnémult. A tömeg 
zaja lassanként egészen elenyészett. 

Siri csönd. — 

Deák szerényen lejött az utczára, hol öt 
Erdélyi János költőnk fogadta ünnepélyes, 
tartalmas beszéddeL 

Szónok bevezetésül azt emeli ki különösen, 
hogy az ország zöld asztalánál föleg ö — Deák 
— az, kin a nemzet szemei sejtelmes várakozás- 
sal, reményteljesen csüggnek. 

„így lön — ekép folytatja — hogy né- 
hány év alatt a közvélemény — mi ritka, de 
annál szebb eset — együtt jár a méltányos 
itélök szózatával, — s te ott állasz a nemzet 
előtt, hol állani épen oly nehéz, mint dicső- 
séges. 

„De ismerjük lelked átlátszó tisztaságát is, 
s meg vagymik felöle győződve, hogy mikor e 
pályára léptél, előbb számot vetettél magaddal, 
hogy számot egyébbre nem tartasz az öntudat 
egyszerű jutalmánál." 

„Ki pusztán a közvélemény karjaiba 
vetné magát, emlékezzék meg Mirabeau 

szavaira: miképen a capitoliumtól egy 
lépés van csak a tarpeji szikláig." 

Áttérvén a haladás eszméjének ámyékla- 
taira s ecsetelvén a kor égető szükségeit, szónok 
a következőképen folytatá beszédét: 

„Épen ezen ponton leled te, nagy férfin! 
nemzeti gyűlésünk tanácskozásait, s elfoglalád 
nem csak ott, hanem hazád, a mi édes haz ánk 
szivében is. 

„Jobb- és balfelöl egyaránt tisztelőid áll- 
nak ; s ugy állasz a vélemények közepette, mint 
a szikla tengerben, melyhez — ugy szólván — 
két halálos ellenség kapaszkodik s megbékül 
örömében. 

„Akarja isten ! hogy soká élj ; tiszta lelked- 
ben ragyogjon vissza nagy nemzeti dicsőségünk, 
mint a nap egy harmatcsöpp gyöngyében. Lé^y 
példája és példánya ezentúl is foly- 
vást a polgári igénytelenségnek. 

„Az -isten éltessen tégedet — örömünk és 
büszkeségünk — a haza dicsőségére!" 

Deák válasza, melynek végsorai az 

1848-ki események megjósolását fog- 
lalják magokban, lényegében igy hangzik: 

„Megfontolást, cselekvést és egy- 
más iránti türelmet ajánlok az ifjabb 
nemzedéknek. 

„Ez nehezebb mint az áldozni kész 
lelkesedés, mely az ifjú kornak bár 
kitün(í, de természetes sajátsága. 

„Némelyek tán, idö jártával, szé- 
gyenleni is fogják, hogy egy koron lel- 
kesülni tudtak; ámbár igaz marad, 
hogy a ki férfi kordban ifjúsága lelkesedését szé- 
gyerdeni képes, az a hont soha sem szerette. 

^yHazánk — folytatá prófétai ihlettség- 
gel, merengő tekintetét a láthalrár tá- 
vol szürkületén feledve, a fájdalmas 
megilletődés halk, méTy hangján — 
hazánky ha nem is legvészesehh, de legstdyosabb 

idejét éli, és a jelen munkásság gyümölcseit csak 
a távol jörendS fogja megérlelni, midSn az ifjú- 
ság hÍTatása leend: bevégezni azt, mit a jelen 
férflaí kezdenek, és mit kezdeni is oly igen-igen 
nehéz volt." 

Mélyreható, jós szavak voltak ezek. 

Magyarországnak majdnem harmincz éves 
történelme (1841—1870) tükröződik vissza azok- 
ban — előre. 

A tisztelgő sokaság maga is ösztönszerűleg 
érzé Deák szavainak jelentőségteljes súlyát. 

Mélyen megilletődve hallgatott. 

Mintegy elgondolkozni, elmélázni látszék. 

Deák beszéde végén még ^gj igen kor- 
szerű czélzást tett gr. Dessewffy Aurél kimé- 
letlen, személyeskedő polémiájára Kossuth 
Lajos ellen, mely épen akkoriban vált leghe- 
vesebbé és az egész országot kinos izgalomban 
tartotta. 

Deák türelemre, s ismét és ismét tűrelmes- 
ségre, és a gyanusitásoktól való tartózkodásra 
hivta föl az i^u nemzedéket: „mert a gyanu- 
sitgatás — ugy mond — akár az egyik, akár 
a másik fél részéről elkövetve, a legundokabb, 
a legocsmányabb bűn egy nemzet életében". 

Az ezerekre menő sokaság megérté Deák ta- 
láló czélzását s zajosan megéljenezte. 

Végül a hazát és annak jövendőjét élteté 
Deák és a tolongó nép harsogó éljenzései között 
vissziatért az erkélyre. 

A zenekar még néhány nemzeties darabot 
játszott, s a színházi kar-személyzet Vörös- 
marty „Szózatát" énekelte el. 

Azután mintegy 11 óra körül a tömeg is 
szétoszlott, ismételt örömkiáltásokkal véve bú- 
csút a nép és haza ünnepélyétől s ünnepelt 
fiától. 



Miss Fardoe. 

Deák nagy alakját csak akkor lehet igazán 
és behatóan megítélni, ha megismerkedünk azon 
jellemrajzokkal, melyeket régen múlt időkben 
Írtak felőle; nevezetesen a külföld irói. Ezek 
között kiváló helyet foglal el a hires angol irónő 
— miss Pardoe — jellemrajza, melyet Deák- 
ról 1840-ben tett közé következő czimü munka- 
jában: ,,The City of the Magyar or Hungary 
and her institutions in 1839 — 40. London." 

Adatait missPardoe itt mulatása alatt gyűj- 
tötte, s tehát személyes, közvetlen tapasztalatai- 
ból meritette. 

Annál hitelesebbek. 

Kivonatban a Kossuth Lajos szerkesz- 
tette ,, Pesti Hirlap" is közölte. 

Miss Pardoe először is az akkori posonyi 
országgyűlés- és működéséről ad bővebb ismerte- 
tést; azután Deák Ferenczünkre térve át, 
igy folytatja: 

„Ez időben (1839—40) a követek táblájá- 
nak talán legkitűnőbb tagja Deák Ferenc z, 
Zala vármegye követe, ki már az 1832-ki 
országgyűlés folytában, a parasztság sorsának 
javítására indítványozott intézkedések komoly 
és ügyes pártolásával fényes nevet vivott ki 
magának. — 

,,Az utóbbi évtizedben a szabadelvű és fel- 
világosodott magyaroknál meghonosult a gon- 
dolat, hogy képesitni kell a jobbágyokat is, az 
alkotmányos élet jótéteményeiben való részesűl- 
hetésre ; s e remény megerősödött közöttük, mi- 
dőn az 1832-ki országgyűlés egybehivatott. 

melyen oly buzgó törekvés volt észlelhető ez 
életre való eszme foganatosítására, gyakorlati 
keresztülvitelére. 

„És valóban lett is e nemes törekvésnek 
némi sikere, habár korántsem annyi, a mennyi 
czéloztaték ; kö vétkezésképen a jelen országgyű- 
lésen újra szőnyegre került e fontos tárgy, és 
pedig hasonló buzgalommal és eltökéltséggel lön 
felkarolva mint először." 

„A szabadság és hazafiság fenkölt lelkű 
bajnokai közt legelői állt akkor és most is 
Deák Ferenc z, kiről igazság szerint el lehet 
mondani, hogy szándoka ép olyan szilárd, mint 
a mily nemes. 

„Értelmi tehetsége is szokatlanul nagy. 
Feszült, kitartó tanulmány és épen oly állhatatos 
mint választékos és itéletteljes olvasás által éve- 
ken át készült, kehidai elvonultságában, a tör- 
vényhozás fáradalmas kötelességeire; s midőn 
a múlt országgyűlésen (1832) helyét elfoglalta 
a követek között, magát azonnal megkü- 
lönbözteté a többiektől magas értelmi- 

sége, megnyerő modora, és szerény fö- 
lénye által. 

,, Azonnal magára vonta minden párt bámu- 
latát és tiszteletét. 

„A szabadelvűek pedig tüstént vezérüket 
ismerték föl benne, 

,,Deák ur délczeg férfiú (a very fine man). 
Mintegy 35 éves. Megtestesült jellege a 
magyar fajnak. 

„Nagy, fekete szemei rendkivül élénkek; 
csillognak, mintegy lobognak. 

,, Szava erfftdjes férfihang, melyet nagy 
ügyességgel tud használni. 

„Beszédmodora, a szó legnemesebb értel- 
mében, classicai. 

,, Bármely tárgy körül forogjon a vita. 
Deák azt mindig három főszempontból veszi fel. 

„Először is a törvény, a jog szempont- 
jából. 

„Halkal nyugodtan kezdi beszédét; elmél- 
kedik s haladtában minden pontot fölvilágosit. 

„Aztán pillanatnyi szünet után — mely 

alatt a ház őt mindig kifakadó rohamos tetszés- 
sel árasztja el — újra fölveszi beszéde fonalát. 

,,Most a kérdést tisztán politikai szem- 
pontból taglalgalja. És ez Deák szónoklatának 
legerősebb oldala; mert mielőtt beszédét vé- 
gezné, rendesen oly mély s érzésteljes bus- 
komolyságba (melancholie) szállong alá, hogy az 
ékesen-szólás e neménél közönyösnek maradni, 
meg nem illetődni, teljes lehetetlen. 

,, Szava mintegy suttogássá lágyul, s az 
imént oly fényes szeme homályba borul. 

„Nem okoskodik többé, csak érez, de oly 
mélyen és igazán, hogy hallgatóit kényszeríti 
vele együtt érezni. 

,, Sértő gúnyra, vagy szemrehányásra soha 
sem fakad; hallgatóinak nem tiszta szenve- 
délyeire soha sem hivatkozik, soha sem számit. 

,,De soha sem szól a nélkül, hogy 'maga 
iránt a rokonszenv és bizalom leghőbb érzelmeit 
föl 'ne keltené. 

„Ezekhez járul még nagy parlamentaris 
tapintata és semmitől vissza nem rettenő példa- 
szerű becsületessége. 

„Mondják, hogy a kormány hivatalt aján- 
lott neki. De ö állhatatosan vonakodik azt el- 
fogadni. 

,,Sem rendjeleket, sem egyébb kitünteté- 
seket nem fogad el. 

„Magán-élete egyszerű és példás* Itt még 
tiszteletre méltóbb tán — ha lehet, — mint 
nyilvános pályáján. 

„Dolgozzék vagy pihenjen; min- 
den perczét egyaránthona érdekének 
szenteli. 

,,Deák nőtelen, s kehidai jószágán lakik 
bátyjával Antallal, ki maga is néhány ország- 
gyűlésen át kitűnő tagja volt a követi táblának, 
szintén Zalamegye részéről megválasztva. 

A két testvér oly szeretetteljes egyetértésben 
él együtt, hogy örökségüket soha sem 
osztották fel." 

így az eleven toUu miss Pardoe. 

Ez előtt harmincz évvel irtak igy és kül- 
földön Deákról. 

Azóta harmincz év zajos, változó és meg- 

rázó mozzanatokban épen nem szűkölködő ese- 
ményei viharzottak el fejünk fölött. 

Ily hosszú idö, ily eseménydús korszak 
alatt sok minden megváltozik. Mégis változott sok. 

Deák nem változott meg. 

S habár termete ma már kevésbé mondható 
„(féZc2;6gf"-nek, hangja kevésbé hajlékonynak és 
,,eröteljes'*-nek mint miss Pardoe idejében 
lehetett; Deák maga, a belső Deák, most 
is ugyanaz, aki volt ez előtt harmincz 
évvel, — 

Bizonyitékul egy hazai politikai nagy napi 
lapban nem rég közlött rövid jellemzését nyomtat- 
juk ide ; hogy lássák olvasóink, miszerint sem idö, 
sem tér, de még maga az itész egyéniségének 
elütő felfogása sem változtathatá meg Deák egy- 
kori jellemképét. 

„Ha valaha — igy ir — Göthét jellemzé 
az, hogy ö kiválólag német, ha Beranger 
mindenek előtt f r a n c z i a ; ugy a mi Deákunk 
— mint senki más! — mindenek előtt magyar. 

,,Shackespeare Learje nem oly tetőtől 
talpig volt „király"; mint a minő „magyar*' e 

férfias, ez egyszerűsége által megható, nagyszerű 

jellem. 

„Külseje maga mintegy személyesített meg- 
tagadása minden liiuságnak, minden álságnak. 

• * 

„Hangja nem az, mely bárki más birtoká- 
ban, a szívnek húrjait hozhatná rezgésbe. 
Ajkait, melyekről minden szót oly feszült figye- 
lemmel lesünk, beárnyékolja nagy pödretlen 
bajusza; mély szemeinek tüzét mérséklik kissé 
hegyibe boruló szemöldei, majd, — midőn olvas, 
az a pápaszem is, melyet különben egy darab 
papirra irt jegyzetei kíséretében egyik kezében 
tart, egész modora, mely a keresetlen pongyo- 
laság prototypusza, nem vonná magára — sem a 
festői scenák kedvelőinek figyelmét, sem a női 
karzatét. 

„A ki a szép phrasisokat szereti, az üre- 
sen mfegy ki — bocsánat e germanismusért ! — 
s valamint ékesen-szólónak, a szó közönséges 
értelmében, alig nevezhetnők; ugy vdös beszé- 
deinek mindegyike a specifice „magyar ékesen- 
szőlásnák^^ Jdassikus példánya gyanánt szolgálhat* 

,, Semmi pathosz, semmi nagyszerű apos- 

trophok, semmi hatásra számított pauzák, semmi 
hullámzása a hangnyomatnak, semmi tagjártatás. 

„Semmi éreztetése a roppant szellemi fel- 
sőbbségnek. 

„0 nem bámultalui akar esze miatt; hanem 
persvadeálni a jó akarat és okai erejével; mint 
jó testvér, mint hű barát, s mint igazi be- 
csületes magyar ember szól hozzánk, mintha 
nem is tudná, hogy egyúttal a müveit világ 
minden népeihez szól. 

„Semmi arrogantia, semmi lenézése a* más 
véleményüeknek, semmi gúny, még az elke- 
rülhetlen iróniában is az a gyöngédség, mely 
oly távol áll a francziás udvariasságtól, mint a 
németes érzelgéstöl; mely a magyar szivélyes- 
ségnek, a magyar „táblabiró'' jellemének oly 
önkénytelen és szeretetreméltó kifolyása. 

„Nem leczkéztet ö, mint egy tudós, és mégis 
mily meglepő világot vet mindig tárgyának 
előttünk még legkevésbé is homályos oldalaira. 
Nem haranguiroz, és mégis szemeinket könyek 
nedvesitik. 

,,S bár nem keresi a hatást soha ; beszé- 

deinek hatása mégis oly nagy, hogy a követek 
még az illem korlátain is tul ragadtatnak lel- 
kesedésükben. Nemcsak megéljenzik, hanem 
meg is tapsolják/' 



A „Times." 

A fentebbiekben megismerkedtünk Anglia 
közvéleményével Deák Ferenczröl, a régen 
múlt idők évlapjait véve kezünkhöz. 

Lássuk már, mint itél Angolországban a 
jelenkor közvéleménye felöle. 

Európa ,, hatodik" nagyhatalma: a y,Times'% 
1867-ben, a koronázás után a következő jel- 
lemző czikket közölte Deákról: 

„Most, hogy vége van a koronázási ünne- 
pélyeknek Pesten, feledni is kezdjük a fényt és 
pompát; most egy részlet tűnik fel, mely a 
ragyogó látványosságok tömkelegében természe- 
tesen észrevétlenül maradt, 

Dedh nem volt ott jelen. 

A köznapi szólásmódot „távolléte által fel- 

9* 

tünt/' soha sem lehetett még helyesebben al- 
kalmazni. 

E körülmény magában már esemény, s 
jellemző. 

Juniua 8-ika Pesten Deák s egyedül is ü 
általa előkészített nap volt. 

Mint az ókor nagy s jó férfiai, visszavonult 
saját műve látványától. 

Ama középkori, ázsiai pompa, a kalpagok, 
menték, prémek, drágakövek, tollak ama hal- 
maza közepett Deák egyszerű dísztelen megjele- 
nése helyén kivül lett volna. 

Az aranyozott kocsik, tüzes mének, káp- 
ráztató libériák tolongásában Deák fiakkere roz- 
zantnak, szegényesnek látszott volna. 

Batthyányak, Zichyek, Pálffyak, Károlyiak 
s egyébb mágnások nevei közt Deák Ferenczé, 
az egyszerű táblabiróé szerényen hangzott volna. — 

Deák nem törődik azzal, hogy magos he- 
lyeken láttassék, s ujjal mutattassék a nép által. 

Távolléte alig látszott hiánynak. 

Meg nem jelenése nem keltett csodálkozást, 
nem adott alkalmat kedvetlen megjegyzésekre; 

senki sem álmodott arról, hogy álszeméremként 
rójja fel, vagy ama gögnek vélje, mely aláza- 
tosságot színlel. 

A király bizonyosan szívesen adta volna 
oda legfényesebb gyémántját azért, hogy Deákot 
maga mellett láthassa. 

De hol lett volna helye? — 

A nádori méltóság, a miniszterelnökség, 
az arany gyapjú, Mária Terézia nagykeresztje 
mi becscsel bírnának Deák előtt? 

Hiszen, a mint az első Medici Cosmustól 
megtanulhattuk, ,,a haza atyja nem törődik mél- * 
tóságaival." 

Van valami megmagyarázhatlan 
Deákban. 

Bár megtestesülése a nemzet szellemének, 
mégis sok tekintetben a magyar jellem ellen- 
tétének látszik. 

Nincs benne semmi a magyarság merész, 
vérmes, tüntető élénkségéből s rohamosságából. 

Csekély igényű, visszavonult életmódú fér- 
fiú. Évek óta az „angol királynő" egyszerű 

másodemeleti szobájának lakója, a ki naponta 
ott ül divánján, szivarozva, Jobb lábát bal tér- 
dén ápolgatva. 

Mindenki által hozzáférhető, fáradhatta n 
kihallgató, kevés szavú, udvarias, de komoly, 
szinte fájdalmas gondérzettel tekintetébeíi. 

Szenvedélytelen, teljesen részrehajlatlan em- 
ber, tiszta nézetekkel, helyes okoskodással, gyak- 
ran folyékony, néha ragyogó beszédmodorral. 

Készségesen enged apróságokban; szikla el- 
veit tekintve. 

Szinte Cavour fejével s Garibaldi szivével 
van megáldva. 

Honfitársai bálványa, kik a „bölcs" ezimé- 
vel ruházták föl. 

De páratlan mulattató is, ha az adomázga- 
tásnak látja idejét. 

Pályája csodás ; csak félig megértve a világ, 
sőt még saját honfitársai által is. 

Magyarország húsz évi küzdelme által tör- 
vényes forradalmat vitt keresztül. 

Győzelme a szenvedőleges ellenállásé, mely- 

nek cselekvési tervét Deák egyedül kezdemé- 
nyezte és végezte, 

Magyarországnak nem hiányzottak hazafiai, 
hősei, vértanúi, — Batthyány, Kossuth, Teleki. 
" De Deák másnemű ember. 

Az czélja győzelem volt, nem a szenvedés. 

Azoknak, kik várni tudnak, idővel 
minden megjön. 

Boldog nemzet, melynek ily államférfia van, s 
háromszor boldog, mely öt követni tudja." — 

Mr. Kingston a „Daily Telegraph^' 
czimü tekintélyes angol lap Pesten időzött derék 
levelezője meg igy szól Deákról: 

,,Csak huszonnégy óráig voltam Pesten. 

Megnyitották előttem a kaszinó és a Deák- 
kör ajtait. 

Ide érkeztem után néhány szóval az 1848-ki 
kormány tagjainak egyike, ki nem régen tért 
vissza tizennyolcz évi számkivetéséből hazájába, 
bemutatott a nagy hazafinak. Deáknak, ki az 
„angol királynő*' ebédlőjében minden nap két 
órakor maga köré gyűjti barátjait s tisztelőit. 

Még sokszor kellend a nemesi büszkeség s 
demokratikus egyszerűség különös vegyülékéröl 
szólanom, melyet a magyar nemeseknél találtam, 
kik gyakran a szabadelvű párt elén állanak, s 
némelyikük, bár gazdag s régibb családból való, 
még a radikálokhoz is tartozik. 

Különös példáját ezen látszólagos ellenuion- 
mondásnak a hosszú ebédlő asztal látványa 
^Y^J^^i melynél Deák Ferencz az elejétől két 
székkel alább ül. 

A többi üléseket miniszterek, mágnások s 
követek vegyesen töltik be. 

A nagy politikai kérdések, a miniszteri prog- 
ramm, mindazon tárgyak, melyek Ausztriában 
s más nagy országokban, melyeket megnevez- 
hetnék, csak a szakosztályok mélyében vitattat- 
nak meg, és sokkal rejtélyesebbeknek tartatnak, 
mintsem hogy a közönséggel közöltessenek, ki- 
vévén ritka időközökben a hivatalos kétes szólás- 
mód leplébe burkulva, — ífí nyilvánosan 
beszéltetnek meg az ebédlő asztalnál, s 
pedig ugyanazon férfiak által, kiknek hivatásuk 
a kormány irányát vezetni. 

Deák maga épen oly nagy, átalános tisz- 
telet s lelkesedés tárgya, mint régente Kossuth 
volt. 

Uralkodik követői fölött s még az ellenzék 
fölött is, de csak logicájának terjedelme, politikai 
tudományának mélysége, s különösen válto- 
zatlan becsületessége s igazmondósága 
által. 

Sem közvetlen tettei, mint pártvezéré, sem 
kombinatiói nem bimak azon jelleggel, mely a 
titoktartást szükségessé tenné. 

Ellenzéke a házban épen oly jól tudja, mint 
követői tudják, mit kivan 5 és a minisztérium, 
melynek oltalmazó geniusa. 

S a népképviselők részrehaj latlan hazafisá- 
gának méltó bizonyítéka, hogy a baloldal nagy 
alkalmakkor, minő az ,,indemnyti bilP' keresztül- 
vitele, a ház másik részével teljes összhangban 
cselekszik. — x 

Még egy szó Deákról ! 

Számos indok ajánlja az ország bizalmába, 
és ezek között nem a legutolsó szinte hősies 
önérdeknélkülisége. 

Szerény vagyonú ember; bevételei alig rug- 
nak többre 2500 forintnál esztendönkint ; mégis 
mindig visszautasi tott bármi jövedel- 
mező hivatalt, honfitársai elismerésének bár- 
minő anyagi tanúságát, bárminff világi jutalmát, 
egész élete hazájának szenteléseért. — . 

Jutalmát mindazonáltal a magyar nemzet 
tiszteletében és bizalmában találja. — 

Pest belvárosának követe, az ülésszak tar- 
tama alatt az „angol királyné "-ban lakik; hol 
minden nap a nyilvános ebédlőben 
eszik; emeleten lakik. 

A szünnapok alatt egyik rokonánál tartóz- 
kodik a vidéken. 

Adósságok nélkül és csekély jövedel- 
mének egy részét még jótékony czé- 
lokra is fordítván; igy él egy nagy és jó 
ember, ki többet tett hónáért, mint a leggazda- 
gabb mágnás. — 

Tisztelgés Deáknál 

Deák Ferencznek 1868. márczius 4-én szer- 
dán d. e. 10 órakor nyujtá át husztagu kül- 
döttség a székesfehérvári lövésztársulat tisztelet- 
beli tagjául való megválasztatásáról szóló ok- 
levelet. 

A szónok Zsombori Ede volt, ki lelkes, 
emelkedett irályu beszédet tartott. — 

Deák meghatottan fogadta a küldöttséget s 
az üdvözli) beszédre kinyilatkoztatta, hogy neki 
igen becses kincs honfitársai bizalma. 

Politikája fejtegetésébe bocsátkozván, ki- 
monda, hogy mivel a politikai élet tengerén rég 
óta hányattatik, az ö politikája az óvatosság: 
mindig előre egy lépést, hátra sohasem. 

„Habár lassabb is, de sokkal biztosabb ez 
utón a czélhoz jutás — imigy folytatá — ; mert 
a ki tekintetbe nem véve a körülményeket, se- 
besen akar rohanni czélja felé, gyakran azon 
szerencsétlenségbe esik, hogy hátra löketik. 

„Aki éretlen korában letépi a gyü- 
mölcsöt, fanyart izelithet: de érett 
izes gyümölcsöt soha. 

„A mely apa — folytatá szokott példa- 
beszédes modorában — kiváncsi gyermeke 
kedvéért letépi a pirulni kezdő cse- 
resnyét, nem helyesen cselekszik; 
mert kötelessége inkább figyelmez- 
tetni, hogy a gyümölcs még éretlen, 
megízlelésével egészségét koczkáz- 
tatja; várnia kell tehát, mig megérik. 

„Ha az országgyűlési képviselők, a h o n 
atyái; akkor tartsák kötelességöknek ezek is, 
^ogy a politikában állásuknál és helyzetüknél 
fogva járatlanokat figyelmeztessék, ha tulcsigá- 
zott, vagy még idö-elötti követelésekkel áll- 
nak elö." 

Mily szép, találó hasonlat! 

Mennyi igazság és mennyi költőiség sugár- 
zik felénk e pár meleg sorból! 

Deák a MráJynál. 

Ismeretes az a szívélyes figyelem, melylyel 
a felséges magyar királyi pár Deák Ferenczün- 
ket illeti, 

A király Ferencz napján sajátkezüleg irt 
levélben köszönté öt. 

A királyné sajátkezű névaláírással ellátott 
fényképével tisztelte meg. 

Jellemző az a családiasság, melylyel felsé- 
ges királyunk a szomorú emlékű königgrStzi 
csata után fogadta öt a bécsi ,,Burg"-ban. 

A király ugyanis, midőn Deákot fogadta, 
az éjét ébren^ töltötte s még nem volt fel- 
öltözve. 

Ö Felsége hálókabát helyett tiszti kö- 
penyben volt, s minden szertartást mel- 
lőzött. 

Deákot fölsz(51itá, hogy mellette 
foglaljon helyet s mint erős dohányost, 
a nélkül özhetlen szivarral kindlta meg. 



A társalgást a király kezdte m^^ Deák ta- 
nácsát kérvén ki az iránt, vájjon az eszk9z&k 
teljes igénybevételével folytassa-e a háborút; 
vagy gyors áldozatok árán megvásárolt béke- 
kötésben keresendö-e szabadulás a monarchia 
számára ? 

Deák kijelenté, hogy nem ért a külpo- 
litikához. 

Különben — úgymond — nyilván csak 
azért nyert meghívást, hogy a magyarok han- 
gulatáról adjon felvilágosítást. 

Erre nézve minden esetre állithatja, hogy 
Magyarországon koránt sem uralkodik az a két- 
ségbeesés és vigasztalhatlanság, mely Bécsben 
mindent magával ragad ; s8t ha a loyalitást fokok 
szerint lehetne mérni, ugy Magyarország első- 
séget érdemelne Bécs felett. 

Ezeket előre bocsátva, ki kell azonban je- 
lentenie, hogy Magyarország nem fog nagy ál- 
dozatokra vállalkozni. 

Az országgyűléstől épen semmit sem lehet 
várni, mig a magyar alkotmány helyre nincs 
állitva. 

A népképviseletnek, ha legfőbb helyről az 
ujonczok megszavazására felszólittatnék, egysze- 
rűen illetéktelennek kellene magát nyilvánitania. 

Ily viszonyok között csak békét javasolhat. 

Az igy nyert szünetet gyors és czélszerü 
reformokra kell használni; csak ily módon le- 
hetséges a monarchiát fentartani. 

A beszélgetés most a magyar kérdésre 
irányult. 

Deák hangos panaszokban tört ki azon 
államférfiak ellen, kik nem értik Magyarorszá- 
got, s kik a birodalom szerencsétlenségének 
okozói. 

A jelen végzetes pillanatban tűnik ki, — 
úgymond — mily alaptalanok a gyanúsítások, 
melyekkel Magyarországot illették. 

Bár tizennyolcz év óta el van nyomva és 
alkotmányától megrabolva, Magyarország mégis 
a legélénkebb részvéttel van a monarchia sorsa 
iránt. 

A kiáltványok, melyek szakadásra s láza- 
dásra izgatnakj sehol sem lelnek viszhangra. 

Felsége bizonyos lehet abban, hogj 
Magyarország nem fog letérni a törvény utjáróL 

A király melegen megszoritá e férfias 
nyilatkozat ntán Deák kezét és sajnálat- 
tal jelenté ki, hogy sok dologra nézve 
elámittatott. 

Neki a népesség szelleméről más fogalma 
volt. 

A király az utolsó napok olyan esemé- 
nyeiről szólott ezután, melyek a közhangulat 
szomorú jeleiül tekintendők. 

A király végül megköszönte Deák készsé- 
gét, melylyel Bécsbe sietett s megígérte, hogy 
tanácsát szorgosan fontolóra veendi. 

Ezzel az emlékezetes beszélgetés véget 
ért. — 

Zsidó komaság. 

Deák Ferencz egy felszólításra, mely öt 
zsidó gyerek körttlmetéltetéséhez ko- 
ma ti 1 hirja meg, igy válaszolt: 
,yAsszonyom! 

„A komaságot, melyre engem egy szegény 
izraelita család nevében barátságosan felhivott, 
ezennel magam is barátságosan elfogadom, 

„Engedje meg azonban, bogy két kérdést 
tehessek. 

,5 Az egyik kérdés a köyetkezö: az önök 
vallásának tanítása szerint i s elengedhet- 
len, bogy ily fontos dogmaticus tény- 
nél, minő a körülmetélés, a koma a Mó- 
zes vallásának tagja legyen? — 

„E kérdést azért teszem, mert én egyszer 
hasonló alkalommal ugyanezen kérdést egy tudós 
rabbihoz intézve azon választ nyertem, hogy a 
körülmetélés a Mózes-vallásuak egyik 
legfontosabb hitezikke, és a körülme- 

10 

télés tényénél a tanuk- vagy komák- 
nak mt^AaíZant^ Mózes vallásuaknak kell 
lenni. 

„A másik kérdés pedig ez: vájjon a szer- 
tartás teljesitésénél a komának személyesen jelen 
kell-e lenni, mint az a keresztyéneknél szokás? 

,,Ezt a kérdést azért kell tennem^ mert 
ezen és a múlt hónapban nagyon beteg voltam. 

„Csak kévés idö óta hagyhattam el az 
ágyat ; még most is szenvedő állapotban vagyok, 
és az orvos tilalma folytán a szobát most sem 
szabad elhagynom, igy tehát az egyházi szer- 
tartásnál jelen nem lehetnék. 

„Ha tehát a Mózes vallása szerint 
meg van engedve, hogy a komaságot 
keresztyén is viheti; ha továbbá a koma 
személyes jelenléte, melyben engem egészségem 
jelenlegi állapota akadályozna, nem elenged- 
hetlen; szivesen elfogadom a koma 
állását armyivcA inkdbb, mert mint irja, a c s a- 
lád igen szegény. 

,,Az ide csatolt csekélységet legyen szives 
az én kis komám anyjának, mint koma-ajándé- 

kot kézbesíteni. Köszönöm ennek barátságos bi- 
zalmát. Nagyra becsüléssel vagyok alázatos 
szolgája. Deák Fer&ricz.^^ 



A szépirodalomról. 

Sokszor hallók hazánknak még első rendil 
politikusai ellen is, s nem mindig alaptalanul, 
az egyoldalúság vádját emeltetni. 

Sokszor emelkedett különösen az irodalom 
részéről az a panasz, hogy alkotmányos vezé- 
reink nem mindnyájan méltatják kellő figye- 
lemre azon erkölcsi tényezőt, mely a szépiroda- 
lom és tudományok mivelésében a nemzet és 
-a nemzetiség fentartására nézve rejlik, s hogy 
a tudományok és szépirodalom embereinek sorsa 
hasonlít azon közharczosokéhoz, kik elvérze- 
nek a har ez mezőn, míg a főhadi szálason 
teljes biztonságban tervezgető vezérek aratják 
a diadalt. 

Illik-é ezen szemrehányás egész terjedelmé- 
ben a mostani korra — nem akarjuk kutatni 

10* 

ez úttal ; de annál nagyobb lelki örümünkre 
szolgál tudni, hogy Magyarország elsíf 
államférfia, vidéki magányában, országold 
gondjai és a nemzet életének szentelt 
virrasztásai közepett a magyar iroda- 
lom és tudományosság ügye ds8 helyet 
foglal be. 

Deák Ferencz 1861-ben egy levelet intézett 
a ,, Pesti Napló'' szerkesztőjéhez, sajátlag csak 
magán tudomásul; de nagy hazánkfia lelke oly 
magos szempontra emelkedik ilyenkor is, hogy 
annak közzétételét e helyen el nem mulaszt- 
hatjuk. 

íme a levél: 

Puszta Sz. Lászlón, oct. 19-én 1861. 
Kedves barátom! 

Örömmel olvastam azon sorokat, miket bn 
Eötvös felszólalása folytán az „Anyák heti 
lapjáról" a „Pesti Napló''-ban irtatok. 

Nézetem szerint is hézagot tölt be ezen lap 
irodalmunkban, s mind irányára, mind tartalmára 
nézve valóban közhasznú, s meleg részvétre ér- 
demes. — 

Egy év óta irodalmunkban is előtérbe lé- 
pett a politika. 

És ezt nem csodálom. 

De felette sajnálnám, ha más fontos és 
közérdekű vállalatokat a térről leszorítani. 

Sok szellemi szüksége van a nem- 
zetnek, mit kizárólag politikai tar- 
talmú irodalom nem képes kielégíteni. 

Sőt a politikai képzettség is csak 
ugy alapos, ha tudományos művelt- 
ségben gyökerezik. 

Mindaz, mi a tudományos műveltséget elő- 
mozdítja, annyira fontos a nemzetre nézve, hogy 
az ezek iránti részvétlenség csak fonák egyoldalú- 
ságnak lehet eredménye, s kétségtelenül vétek 
a haza ellen. 

A legsúlyosabb körülmények között sem 
kétkedtem honunk szebb jövendőjén. 

De hogy reményeink egykor valósuljanak, 
nem elég akarni* 

Tanuhvwnk kell s művelnünk a tudományok 
minden szakát^ müvelml/nk a népnek minden osz- 
tályát ; mert korunkban csak azon nemzetnek 

yan Mztos politikai joyendoje, mely komolyan tö- 
rekszik az általános mfiyeltség szinyonalára emel* 
kedni, s azon elóre haladni. 

Nagy hiány, ha oly folyóiratok, minő a 
„Budapesti Szemle" a „Figyelő" a honfiaknál^ 
s az „Anyák heti lapja" a honleányoknál, ele- 
gendő részvétre nem találnak. 

Azt kellene hinnünk, hogy nálunk csak a 
politika zaját és külfényét szeretik, de a fárad- 
sággal járó komoly tanulmányok nem épen 
kedvesek. 

Szent érzelem a honszeretet, s magasztos azon 
lelkesedés, melylyel a honfi kész vérét ontani 
a hazáért. 

De nemcsak vérrel^ s nem minden- 
kor vérrel szolgálhatunk a hazának. 

A ki hazáját nemcsak a lelkesedésnek fel- 
lobbanó hevében, hanem mindig igazán szereti, 
törekedni fog minden utón, minden alka- 
lommal, használni a hazának. 

Nem ijed vissza a nehézségektől, nem 
attól, hogy csak parányiazon áldcrzát, 
melyet ő hozni képes; nem attól, hogy 

törekvéseinek sükere nem rögtöni, söt talán ki 
sem számitható. 

Tesz, a mit tehet, s hogy utóbb még töb- 
bet tehessen, igyekszik saját képességét is mago- 
sabbra emelni. Ezt pedig leginkább tanulás és 
tanitás által lehet elérni. 

Minden perez tehát, melyet tanulásraj minden 
jUlér, mit a tudományoknak, s azok közlönyeinek 
pártolására forditumk, egyszersmind a haza oltá- 
rára tett áldozat 

Nem árt barátom, söt valóban szükséges^ 
hogy a sajtó, utján felszólaljatok időnként e 
tárgyban, s figyelmeztessétek a közönséget, mi- 
szerint a politika mellett más is megfér, más 
is szükséges. — 

Ismételt felszólalástoknak lesz végre sükere ; 
mert annyi belátás, annyi jóakarat van a ma- 
gyarban, hogy a jószándéku igaz szó előtt sem 
eszét, sem keblét el nem zárja. 
Isten veled! 

Igaz barátod. 

Deák Feren^cz. 

Elég szomorú jele a közönség részvétlensé- 
gének, hogy azóta mégis kénytelen volt m^zünni 
a „Budapesti szemle" és a „Figyelő" ugy mint 
az „Anyák heti lapja". 

De azt is meg kell vallani, hogy az akkori 
politikai aera drákói szigorának is volt része e 
sajnos eredményben. 

Most ugyan jobb politikai viszonyok közt 
él a nemzet ; még sem lesz ártalmára, ha Deák 
föntebbi nemes felszólalása fölött kissé mélyeb- 
ben gondolkozik, s a belőle meríthető becses 
tanúságokat szivére veszi és hasznára förditja. 

Deák mü-faragványai. 

Deák sokoldalúságának egyik bizonyítéka 
az is, hogy még kezeinek ügyes képességeit is 
kifejtette és érvényesítette. 

Szokatlan szép p. o. a keze irása. A mű- 
faragványokban pedig valóságos mester. 

Ki tudná elősorolni mindazon szép holmi- 
kat, melyeket időtökéből egyszer is máskor is 
sajátkezüleg faragott? 

Suvich képviselő leányának levélnyomót ké- 
szített s bele véste, hogy „Deák Ferencz ajánlja 
ajándékként Suvich Irmának '^ 

Megyéje választói számára pedig almát fara- 
gott, melyet valóságos műkincsnek mondanak stb. 

Azok, kiknek mncsen szerencséjük Deák 
Ferencz nagy hazánkfiát közelebbről ismerni, 
alig képzelhetik őt másként, mint vastag, poros 
törvénykönyvektől környezve, a jog bölcseleté- 

ben elmélyedve, és az igazság istenasszonyának 
folytonos szolgálatában. 

Pedig az ünnepelt jogbölcs nem csupán az 
igazság ragyogó sugarain, hanem a művészet 
örökszép teremtményein is tud lelkesedni, s a 
múzsák iránt ép oly hódoló tisztelettel viseltetik, 
mint Minerva vagy Themis iránt. 

Innen van, hogy Deák azon tisztelői, kik 
közelebbről ismerik, legnagyobb gyönyörüket 
abban találják, ha a művészet köréből lephetik 
meg valamely kiváló műremekkel. 

így Sárkozy Szeráf Ferencz dilettáns mű- 
faragó és napszámos hajóács az ó-budai 
hajógyárban, egy körtefából több éven kcaresz- 
tűl hangyaszorgalíwnmal faragott képkerettel lepte 
meg ünnepelt nagy hazánkfiát. 

Eltekintve attól, hogy ez ajándék már csak 
azon oknál fogva is a legfigyelemreméltóbb 
gyöngédségről tesz tanúságot, mivel maga Deák 
Ferencz is műfaragással foglalkozik szabad órái- 
ban : az emlék rendkívüli műbecse nagy elisme- 
rést érdemel. 

A tenyérnyi szélességű ovál keret faragott 

lombozatot tüntet elö, mely középkori minta 
szerint készült; s a szobrászok Ítélete szerint 
szokatlan nehézséggel jár az ilynemű faragás; 
de egyszersmind, ha ugj sikerül, mint e2, a leg- 
remekebbek közé tartozik. A lombozat, alól, sza- 
lagszerü csokrositással látszik összetartatni, s a 
csokor üregei fBliratokkal és jelvényekkel van- 
nak tele,' mint például: 

„Még van lelke Árpád nemzetének. Áldás 
életére!" továbbá: 

,,Deák Ferencz nr ö nagyságának, a ma- 
gyar t. akadémia tagjának, a legnagyobb jogász- 
nak, a lelkes honatyának és honfinak lángoló 
hons2erelme méltánylatául és műfaragói magas 
ihlettsége iránti mély hódolatból/' A keret két 
oldalának közepén „1848 — 1861" olvasható. 

A keret felső része Magyarország védasszo- 
nyát, a magyar czimert, koronát és egyébb jel- 
vényeket kezében tartva, ábrázolja. 

A jobb oldalon lengő zászlóban Vörösmarty 
„Emeld fel bájaidnak zászlaját" stb. czimü 
költeménye olvasható, mig a bal oldalon az 
„igazság és békesség" jelképei láthatók. 

SárkOzy fóradságának szebb jutahnát alig 
vehetué, mint ha tanúja lehetne azon lelkese- 
désijek, melyljel Deák Ferencz e valódi remek 
müvet barátai, tisztelői és ismerősei előtt magya- 
rázgatja és dicséri. 

Hasonlóul van a Zala megye hölgyeitől 
emlékként kapott támlás-székkel, mely szintén 
remekmű a maga nemében. 

A támla közepét drapszinü bőrre selyem- 
mel hímzett rózsák diszitik, melyeket ezüst le- 
vélkékből álló koszorú övez. 

E felett a Deák család czimere díszlik, re- 
mek selyem, arany és ezüst hímzésekkel. 

A czimer közepén két bársony vánkoson 
egy irótoUat tartó kéz nyugszik, mely jegyezni 
látszik. 

A czimer alá arany hímzett betűkkel ez van 
írva : ,, Jl haza atyjának/^ 

A támla alsó része pedig arányosítva van 
a közép- és felső résszel, hasonló mtíhimzések- 
ből álló virágokkal és apró koczkákkal. 

A támla befejező részét képezi: „Zalamegye 
hölgyei" arany betűkkel hímzett felirata. 

A szék ülőhelyét szintén drapszinü bőrre 
hímzett virágok, guirlandok és apró koczkák 
képezik, valamint a két kart is, mig a farészek 
tölgyfából készült remek faragványokból állanak. 

ügy látszik, hogy Zalamegye lelkes höl- 
gyei nagyon is ösmerik jföldiöknek a műfarag- 
ványok és átalában a műtárgyak iránti nemes 
hajlamát, és azért párosították emiékökben a 
műhimzést a műfaragványnyal. — 

Habár van még Deáknak sok más érdekes 
műemléke, melyek szintén érdemesek a följegy- 
zésre; mégis csak e kettőt hozzuk fel, hogy 
Deák jellemző előszeretet a műfarag- 
ványok iránt kellőleg megvilágíthassuk. 

Van talán némi szellemi összefüggés is 
Deák politikai műremekei és becses faragványai 
között. 

Hiszen azt mondta Maculay, hogy „az 
élet is olyan anyag, melyből műreme- 
keket lehet faragni, ha megvan az ah- 
hoz értő Phidiász''. 

Nekünk van — hála Istennek! — ilyen 

Phidiászunk: — Deák Ferencz. 

